टटका खबर (शुक, 20 जनवरी 2012) | Anjoria's Weblog\nPosted on जनवरी 21, 2012 by Anjoria\n(20 जनवरी का दिने विधान परिषद के सौ साल पूरा होखला के उपलक्ष में पटना कॉलेज के सेमिनार हॉल में एगो खास संगोष्ठी करावल गइल. )\nविधान परिषद के सौ साल पूरा होखला के उपलक्ष में पटना कॉलेज के सेमिनार हॉल में एगो खास संगोष्ठी करावल गइल. एही सेमिनार हॉल में सौ साल पहिले बीस जनवरी उनइस सौ तेरह के बिहार आ उड़ीसा विधानपरिषद के पहिला बइठक भइल रहे. आजु का संगोष्ठी में सत्तर गो मौजूदा आ छियालिस गो पहिले विधानपार्षद रहल लोग शामिल भइल. एहमें पिछला पचास साल से निर्वाचित सदस्य रहत आवत रामाश्रय प्रसाद सिंहो मौजूद रहले आ अध्यक्षता विधानपरिषद के सभापति ताराकांत झा कइलन.\nप्रदेश में संविदा पर बहाल सगरी कर्मचारियन के कार्यकाल एक साल अउर बढ़ा दिहल गइल बा.\nअबसे आंगनबाड़ी सेविका जनम आ मरण के सर्टिफिकोटे जारी करे के अधिकारी बना दिहल गइल बाड़ी. ओह लोग के उप रजिस्ट्रार के अधिकार दिहल गइल बा. हर सर्टीफिकेट खातिर ओह लोग के सरकार बीस रूपिया के प्रोत्साहन राशि दिहल जाई.\nपूर्वी चंपारण आ मुजफ्फरपुर में सात गो हार्डकोर नक्सलियन के गिरफ्तार कइलसि पुलिस.\nविधानसभा चुनाव ना लड़ीहे नीतीश कुमार आ विधान परिषदे के सदस्य बनल रहीहे.\nसपा आ बसपा के कांग्रेस के बंधुआ मजदूर बतवलन भाजपा के राष्ट्रीय उपाध्यक्ष विनय कटियार.\nउमा भारती आ नितिन गडकरी हरदोई से प्रचार दौरा शुरू करी लोग.\nभाजपा नेता मुख्तार अब्बास नकवी कहले बाड़न कि अबकी का चुनाव में कवनो ना कवनो दल के अकेले बहुमत मिल जाई. कहलन कि भाजपा अबही सबले आगा चलत बिया. इहो कहलन कि भाजपा सपा भा बसपा से कवनो गठबन्हन ना करी.\nएनआरएचएम घोटाला में परसो पड़ल छापा में करोड़ो के नाजायज संपति मिलल बा आ घोटाला से जुड़ल बहुते जानकारियो भेंटाइल बा.\nअठाइस जनवरी के सबेरे सात बजे का बाद से तीन मार्च साँझ साढ़े पाँच बजे का बीच कवनो ओपिनियन पोल भा एक्जिट पोल के प्रसारण ना कइल जा सके. निर्वाचन आयोग एह सब पर रोक लगा दिहले बिया.\nकर्नाटक के अवैध खनन मामिला में पहिले मुख्यमंत्री रहल आ अब केन्द्र में विदेश मंत्री एस॰एम॰: कृष्णा के भूमिका के जांच करावे के अनुमति कर्नाटक के हाई कोर्ट दे दिहलसि. एह आदेश का बाद भाजपा उनुकर इस्तीफा मँगले बिया.\nपाँच राज्य में होखत विधानसभा चुनाव में कवनो पार्टी का खिलाफ अभियान ना चलाई टीम अन्ना. हालांकि भठियरपन का खिलाफ ओकर आंदोलन जरूर चलत रही.\nमाकपा नेता प्रकाश करात कहलन कि विपक्ष के ले आवल संशोधन मानत लोकपाल बिल फेर से राज्यसभा में ले आवे सरकार.\nजयपुर में होखत साहित्योत्सव में कुछ साहित्यकार काल्हु सलमान रूश्दी के लिखल सटैनिक वर्सेज किताब के अंश पढ़ल चहले त आयोजक रोक दिहले. कहलन कि एकरा चलते ओह लोग पर पुलिस कार्रवाई कर सकेले. अब मुस्लिम नेता माँग कइले बाड़न कि ओह लोक पर मुकदमा चलावल जाव आ ओह सबके गिरफ्तार कइल जाव.\nभंवरी मामला में महिपाल मदेरणा के न्यायिक हिरासत3फरवरी तक बढ़ावल गइल.\nअपना बेकाबू गाड़ी से सात लोग के कचार मारे वाला एलिस्टेयर परेरा के जेल भेज दिहल गइल.\nयोजना आयोग कहलसि कि ऊ केंद्रीय गृह मंत्रालय से भारतीय अनन्य पहचान प्राधिकरण पर बनल मतभेद अगिला हफ्ता कैबिनेट का सोझा ले जाई.\nअल्ट्रा सुपर-क्रिटिकल ब्वॉयलर बनावे का तरफ भारत के पहिला कदम पूरा हो गइल आ ऊ दू गो मिश्रित धातु बना लिहलसि जवन बहुते गरम तापमान बरदाश्त कर सके.\nकांग्रेस अपना एगो मंत्री के ममता के मंत्रिमंडल छोड़े के अनुमति दे दिहलसि.\nतीन साल से पाकिस्तानी सेना के जनरल “बनल” एगो आदमी के कराची में गिरफ्तार कर लिहल गइल.\nपाकिस्तान के राष्ट्रपति आसिफ अली जरदारी आ सेना प्रमुख जनरल अशफाक परवेज कयानी के अनौपचारिक मुलाकात शुक का दिने एगो चाय पार्टी मे भइल जवन नौसेना प्रमुख एडमिरल आसिफ संदिला के सम्मानित करे का मौका पर दिहल रहे.\nअफगानिस्तान में एगो हेलीकॉप्टर हादसा में6गो नाटो सैनिकन के मौत हो गइल.\nचीन के स्वदेश निर्मित माइक्रोप्रोसेसर से बनल सनवे ब्ल्यूलाइट सुपरकम्प्यूटर आधिकारिक तौर पर काम शुरू कर दिहलसि. ई कम्प्यूटर हर सेकंड में 10,000 खरब गणना कर सकेला.\nपाकिस्तान नाटो खातिर अफगानिस्तान जावे वाल राह खोले से इंकार कर दिहलसि.\nईरान में भूकम्प के झटका आइल, 36 जने घवाहिल.\nरिलायंस इंडस्ट्रीज लिमिटेड के शुद्ध लाभ मौजूदा कारोबारी साल के पहिला तिमाही में 13.55 फीसदी कम रहल.\nकराधान मसला पर वोडाफोन के राहत देत सुप्रीम कोर्ट आयकर के दावा खारिह कर दिहलसि जवना में वोडाफोन से 11,218 करोड़ रुपिया कर माँगल गइल रहे.\nभारत-आसियान व्यापार 2012 में 70 अरब डॉलर के रही.\nपूर्वोत्तर राज्यन के विकास खातिर विश्व बैंक से 13 करोड़ डॉलर के करजा मिलल.\nशेयर बाजारों में शुक का दिने तेजी रहल आ सेंसेक्स 95 अंक ऊपर बंद भइल.\nबिहार सरकार का लगे बिजली, सीमेंट अउर खाद्य प्रसंस्करण समेत अनेके उद्योगन खातिर छह सौ से अधिका निवेश प्रस्ताव आइल बा.\nआईटीसी के तिमाही शुद्ध लाभ 22.4 फीसदी बढ़ल.\nसॉफ्टवेयर कम्पनी विप्रो लिमिटेड के मौजूदा कारोबारी साल के आखिरी तिमाही में कुल आय में मामूली वृद्धि होखे के उमेद बा.\nअमेरिका के वार्षिक महंगाई दर 2007 के बाद सबले अधिका बढ़ल.\nफिल्म समीक्षक निखत काजमी के निधन हो गइल. ऊ ब्रेस्ट कैंसर के मरीज रहली.\nअभिनेत्री लारा दत्ता आ टेनिस स्टार महेश भूपति का घरे शुक का दिने बेटी के जनम भइल.\nअभिनेत्री काजोल अपना वैवाहिक जीवन से बेहद खुश बाड़ी आ अपना दुनु बचवन का साथे बहुते खुश हाल बाड़ी. कहली कि इहे खुशहाली उनुका चेहरा पर चमकेला.\nनृत्य निर्देशक गीता कपूर के मानना बा कि अब लोग नृत्य निर्देशक के पेशा के ईज्जत करे लागल बा आ कुछ लोग नृत्य में करियर बनावल चाहऽता.\nअमिताभ बच्चन के कहना बा कि सत्तर के दशक के फैशन फेरु लवटि आइल बा.\nबॉलीवुड अभिनेता अर्जुन रामपाल टेलीविजन कार्यक्रम ‘लव2हेट यू’ के शूटिंग पूरा कर लिहले. एह शो में ऊ मशहूर हस्तियन आ ओह लोग से नफरत करे वालन के साक्षात्कार करीहन.\nबॉलीवुड मेगास्टार अमिताभ बच्चन अपना पिता आ मशहूर कवि हरिवंश राय बच्चन के कवितन के अपना आवाज में रिकार्ड करवइहे.\nकलमाडी के चाहीं कि भारतीय ओलम्पिक संघ के अध्यक्ष पद से इस्तीफा दे देसु. कहले खेल मंत्री अजय माकन.\nकपिलदेव के कहना बा कि मौजूदा समय में हमहन के भारतीय टीम के साथ देबे के चाहीं.\nरणजी ट्रॉफी के फाइनल के दुसरका दिन के खेल खतम होखे ले विनित सक्सेना दोहरा शतक बना लिहले आ राजस्थान के दू विकेट का नुकसान पर 404 रन हो गइल.\nअंतर्राष्ट्रीय क्रिकेट परिषद हिमाचल प्रदेश के धर्मशाला में स्थित हिमाचल प्रदेश क्रिकेट एसोसिएशन (एचपीसीए) स्टेडियम को अंतर्राष्ट्रीय मैच के मेजबानी करे लायक मान लिहलसि.


नियोजित शिक्षक – टटका खबर\nबिहार के मुख्यमंत्री नीतीश कुमार अतवार का दिने पत्रकारन से बतियावत घरी कहलन कि नियोजित शिक्षकन के सरकारी वेतनमानद दिहल सरकार के बूता का बाहर बा. शायद भगवाने आ के कुछ करसु त हो पाई. बाकिर इहो भरोसा दिहलन कि सरकार का लगे पइसा होखी त एह लोग के वेतन बढ़ावे के जरूर सोचल जा\nबिहार विधानसभा में शिक्षा मंत्री पीके शाही कहलन कि सरकार नियोजित शिक्षकन से बतियावे ले तइयार बिया बाकिर तनखाह, सरकारीकरण, आ तबादला का बारे में कवनो बात ना होखी. हँ बेंवत भर मानदेय बढ़ावे के जरूर कोशिश करी बिहार सरकार. जान जाईं कि नियोजित शिक्षक २१ फरवरी से हड़ताल पर बाड़न ड़ आर ब्लॉक चौराहा


बिद्यापति के मुर्ती\nबिस्फी, मधुबनी (वर्तमान में भारत के बिहार राज्य में)\nबिस्फी, मधुबनी, बिहार\nमैथिली, अवहट्ट, संस्कृत\nइनके साहित्यिक परभाव बाद के हिंदुस्तानी भाषा, मैथिली भाषा आ बंगाली भाषा के साहित्य पर सीधा-सीधा, आ अप्रत्यक्ष रूप से नेपाली, ओडिया आ असमिया भाषा के साहित्य पर पड़ल। विद्यापति के समय अइसन रहे जेह समय साहित्य आ संपर्क के भाषा अवहट्ट रहल आ वर्तमान मैथिली, बंगाली इत्यादि देसी भाषा सभ के बिकास सुरू भइल रहल, एही से इनके रचना सभ के परभाव, जे देसी बोली के साहित्य के भाषा बना के रचल गइली सऽ, एह सगरी पूरबी भाषा सभ पर परल। एही कारन बिद्यापति के भारतीय साहित्य में लगभग उहे दर्जा दिहल जाला जे इटली में दांते के भा इंग्लैंड में चॉसर के दिहल जाला।\nइनके मैथिलि रचना सभ प आधारित बिदापती नाच बाद के समय में बिहार-नेपाल के मिथिला क्षेत्र के खास बिधा के रूप में अस्थापित भइल। विद्यापति के मैथिली गीत सभ आज भी लोकगीत के रूप में सुनल-गावल जालें आ इनके रचना साहित्य में उच्च-कक्षा सभ में पढ़ावल जालीं।\n2.2 अन्य रचना\n3 नोट आ टीका-टिप्पणी\nविद्यापति के जनम भा निधन के बारे में लिखित रूप से कुछ ना मिले ला, एही कारन इनके समय अनुमान के बिसय हवे आ कई किसिम के अनुमान कई आधार प लगावल जाला। उपलब्ध साक्ष्य के हवाला से, रामधारी सिंह दिनकर इनके जनम 1350 ईसवी के आसपास भइल होखी अइसन लिखे लें।\nडाकटर सुभद्र झा के मत के अनुसार, विद्यापति के काल 1352 ईसवी से 1448 ईसवी हवे। इहे तारीख अंगरेजी के प्रसिद्ध ज्ञानकोश ब्रिटैनिका एनसाइक्लोपीडिया प भी मिले ला।\nसभसे बिशद बिबरन प्रस्तुत कइले बाने शिवप्रसाद सिंह, जे विद्यापति प किताब लिखलें। इनके द्वारा सोझा रखल गइल बिबिध मत के तुलना अनुसार, विद्यापति के रचना कीर्तिलता में बिबरन मिले ला कि राजा गणेश्वर के निधन लक्ष्मण संवत 252 में भइल आ ई अनुमान मानल जाला कि एह समय विद्यापति के उमिर दस बारह बरिस के रहल, यानी कि इनके जनम लगभग 242 लक्ष्मण संवत में भइल होखी। समस्या ई बा कि लक्ष्मण संवत कब सुरू भइल एहू में बिबाद बा। कुछ अनुमान के मोताबिक एह परमान के आधार प विद्यापति के जनम के तिथी 1360 ईसवी के आसपास मान लिहल गइल, काहें कि लक्ष्मण संवत के सुरुआत पर अलग-अलग मत के अनुसार 1106 से 1119 ईसवी मानल जाला आ एह तरीका से गणेश्वर के निधन के तिथी 1358 से 1371 ईसवी के बिचा में ठहरे ले। हालाँकि, शिवप्रसाद सिंह कीर्तिलता के आधार पर विद्यापति के समय के निर्धारण के ठीक ना बुझे लें आ कई लोगन के मत के परिच्छा करे के बाद आपन मत देलें कि इनके जनम 1373 ईसवी के आसपास भइल होखे ई संभव बा।\nएही तरह से इनके निधन के तिथी के बारे में भी अनुमाने लगावल जाला। लखनसेन नाँव के कवी के कविता के हवाला से अनुमान लगावे पर शिवप्रसाद सिंह बतावे लें कि एह आधार पर विद्यापति के निधन 1424 ईसवी के आसपास ठहरे ला; हालाँकि ऊ खुदे एह बारे में लिखे लें कि ई विद्यापति के अंतिम समय मानल ठीक ना बुझाला। कुछ जगह ई बिबरन मिले ला कि विद्यापति लक्ष्मण संवत 299 (1418 ईसवी, अगर लक्ष्मण संवत के सुरुआत 1119 ईसवी मानल जाय) में लिखनावली ग्रंथ पूरा कइलेन आ 309 में भागवत के एगो प्रति लिख के पूरा कइलें, यानी एह आधार प ऊ 1428 ईसवी तक जियत रहलें। एही कारण सिंह, लखनसेन के आधार पर 1424 वाल मत ठीक ना माने लें, बस एकरा के एगो मत के रूप में लोगन के सोझा रखे लें। अन्य कथा के हवाला दे के लिखे लें कि राजा शिवसिंह के निधन के बत्तीस बरिस बाद विद्यापति एगो सपना देखलें आ उनके आपन मउअत नगीचे बुझाए लागल, यानी शिवसिंह के निधन भइल 1415 में आ एह में 32 जोड़ल जाय तब विद्यापति के निधन 1447 ईसवी के कुछ समय बाद भइल होखी।\nअउरी दूसर मत सभ में डॉ. बिमानबिहारी मजुमदार विद्यापति के जनम 1380 ईसवी आ निधन 1460 के बाद कबो भइल माने लें; नगेन्द्रनाथ गुप्त 1440 के इनके निधन तिथी माने लें आ उमेश मिश्र इनके निधन के तिथी 1466 के बाद ले माने लें। हालाँकि, मजुमदार अपना बिचार में 1460 के बाद बिद्यापति के होखे के बात के खंडन करे लें। मजुमदार के मोताबिक विद्यापति के जिनगी के महत्व वाला घटना सभ के क्रम बा: 1380 के आसपास इनके जनम, 1395-96 ईसवी के आसपास पद लिख के गियासुद्दीन आ नसरत शाह के समर्पित कइल, 1397 में सुलतान जौनपुर द्वारा तिरहुत जीतल गइल जेकरे पहिले ई दुनों पद लिखल गइल रहलें; 1400 के आसपास भूपरिक्रमा के रचना, 1402-04 के बीच इब्राहिम शाह द्वारा तिरहुत के सिंघासन पर कीर्तिसिंह के स्थापित कइल आ ओही समय के आसपास कीर्तिलता के रचना; 1410 से 1414 के बीच शिवसिंह के राज्यकाल में दू सौ पद सभ के रचना; 1440 से 1460 के बीच विभागसागर, दान-वाक्यावली, आ दुर्गाभक्ति तरंगिणी के रचना।\nहिंदी साहित्य के परंपरा में, विद्यापति के समय "आदिकाल" में परे ला। आदिकाल के दूसर नाँव "वीरगाथा काल" भी हवे, हालाँकि, विद्यापति के काब्य के बीरगाथा से कवनो तालमेल ना बा, साथे-साथ ई एह काल के समाप्ति के बाद ले रहलें अइसन भी बिचार कइल जाला, यानी लोग इनके आदिकाल में रखे पर संतोख ना करे ला। आदिकाल के बाद के समय के "भक्तिकाल" मानल जाला, जबकि रामचंद्र शुक्ल इनका के भक्ति वाला कवी ना माने लें। शुक्ल जी के अइसन बिचार के कारन विद्यापति के शृंगार प्रधान रचना बा।[नोट 1] जबकि हजारी प्रसाद द्विवेदी शुकुल जी के बिचार के निवारण करे लें आ विद्यापति के भक्ती वाली रचना सभ के पूरबी भाषा सभ के साहित्य पर बाद में परल परभाव के ओर धियान दिवावे लें।[नोट 2] कुल मिला के विद्यापति, अपना काब्य के बिसेस्ता के आधार पर ना त आदिकाल के कवी के रूप में साबित होखे लें ना भक्ति काल के बिसेस्ता उनुका रचना में निर्बिबाद रूप से खोजल जा सके ला। दिनकर के कहनाम बा की, "...विद्यापति कवनो बर्ग में ना समा सके लें। उनुके सत्कार खाती अइसन सिंघासन चाही जवना प खाली उहे बइठ सके लें। ऊ खाली कबी रहलें आ कबिता में सौंदर्य आ आनंद के छाड़ के ऊ अउरी कवनो बात के जगहा ना दें।"[नोट 3]\nपदावली बिद्यापति के सभसे परसिद्ध रचना हवे। एह में गावल जा सके वाला सुघर पद बाड़ें। इनहन के बिसय शिव के भक्ती, राधा-कृष्ण के प्रेम, आम प्रेम आ सुंदरता के बखान बाटे।\nअउरी बिबिध बिसय पर बिद्यापति कलम चलवलें जेह में मुख्य-मुख्य बाड़ें:\nपुरुष परीक्षा deals with moral teachings.Recently Publications Division of Government of India has brought out the Hindi Translation of Purusha Pariksha by Akhilesh Jha. There are 25 stories in the book selected from 44 stories in the original work. Besides, there are scholarly introductions to both Vidyapati and Purusha Pariksha in the book.\nलिखनावली लेखन के काम के बारे में।\nभू-परिक्रमा, भूगोल के बारे में, एह में आसपास के जगह इत्यादि के बरनन बाटे।\nविभागसार आत्मकथा नियर रचना।\nदानवाक्यावली दान के बारे में।\nनोट आ टीका-टिप्पणीसंपादन\n↑ शुकुल जी के कहनाम कोट कइल जाला कि "विद्यापति के पद अधिकतर शृंगार के ही हैं जिनमें नायिका और नायक राधा-कृष्ण हैं। इन पदों की रचना जयदेव के गीतकाव्य के अनुकरण पर ही शायद की गई है। इनका माधुर्य अद्भूत है। विद्यापति शैव थे। इन्होंने इन पदों की रचना शृंगार काव्य की दृष्टि से की है, भक्त के रूप में नहीं। विद्यापति को कृष्णभक्तों की परंपरा में नहीं समझना चाहिये।"\n↑ हजारी प्रसाद जी के हवाला दिहल जाला की, "विद्यापति शृंगार रस के सिद्धवाक कवि थे। उनकी पदावली में राधा और कृष्ण की जिस प्रेमलीला का चित्रण है, वह अपूर्व है। इस वर्णन में प्रेम के शरीर पक्ष की प्रधानता अवश्य है पर इससे सहृदय के चित्त में विकार नहीं उत्पन्न होता बल्कि भावों की सांद्रता और अभिव्यक्ति की प्रेषणगुणिता के कारण वह बहुत ही आकर्षक हो गया है। ...राधा और कृष्ण के प्रेम प्रसंगों को यह पुस्तक प्रथम बार उत्तर भारत में गेय पदों में प्रकाशित करती है। इस पुस्तक के पदों ने आगे चलकर बंगाल, असम, और उड़ीसा के वैष्णव भक्तों को खूब प्रभावित किया और उन प्रदेशों के भक्ति साहित्य में नई प्रेरणा और प्राणधारा संचारित करने में समर्थ हुई। इसीलिए पूर्वी प्रदेशों में सर्वत्र यह पुस्तक धर्म ग्रंथ की महिमा पा सकी।"\n↑ "विद्यापति किसी भी वर्ग में नहीं समा सकते। उनके सत्कार के लिए ऐसा सिंहासन चाहिए जिस पर केवल वही बैठ सकते हैं। वे केवल कवि थे और कविता में सौन्दर्य और आनन्द को छोड़ कर वे किसी और बात को स्थान नहीं देते थे।" रामधारी सिंह दिनकर।\n↑ 1.0 1.1 1.2 1.3 1.4 1.5 मिश्र, पूनम. "विद्यापति: कृतित्व एवं जीवन, एक परिचय". ignca.nic.in (Hindi में). Indira Gandhi National Centre for the Arts. पहुँचतिथी5मार्च 2018.\n↑ 2.0 2.1 2.2 2.3 "Vidyapati: Indian writer and poet". britannica.com (English में). एन्साइक्लोपीडिया ब्रिटैनिका (ऑनलाइन). पहुँचतिथी5मार्च 2018.\n↑ विद्यापति ठाकुर 1979, p. 1.\n↑ शिवप्रसाद सिंह 1999, p. 1.\n↑ रामधारी सिंह दिनकर 2008, p. 11.\n↑ शिवप्रसाद सिंह 2007, pp. 46-55.\n↑ शिवप्रसाद सिंह 2007, p. 51.\n↑ शिवप्रसाद सिंह 1999, p. 194.\n↑ शिवप्रसाद सिंह 1999, p. 198.\n↑ शिवप्रसाद सिंह 1999, p. 196.\n↑ शिवप्रसाद सिंह 2007, pp. 53-54.\n↑ रामचंद्र शुक्ल 2010, p. 37.\n↑ 13.0 13.1 "विद्यापति भक्त या शृंगारिक कवि". du.ac.in (Hindi में). दिल्ली विश्वविद्यालय. पहुँचतिथी5मार्च 2018.\n↑ रामधारी सिंह दिनकर 2008, p. 12.\nरामचंद्र शुक्ल (2010). हिंदी साहित्य का इतिहास. इलाहाबाद: लोकभारती प्रकाशन. CS1 maint: ref=harv (link)\nरामधारी सिंह दिनकर (2008). कवि और कविता. राजकमल प्रकाशन. ISBN 978-81-8031-324-0. CS1 maint: ref=harv (link)\nशिवप्रसाद सिंह (1999). कीर्तिलता और अवहट्ट भाषा. वाणी प्रकाशन. ISBN 978-93-5000-020-5. CS1 maint: ref=harv (link)\nशिवप्रसाद सिंह (2007). विद्यापति. इलाहाबाद: लोकभारती प्रकाशन ( अब राजकमल प्रकाशन). CS1 maint: ref=harv (link)\nशुभकार कपूर (1966). विद्यापति और उनका काव्य: महाकवि विद्यापति की काव्य-कला एवं जीवनाकृति. गंगा पुस्तकमाला कार्यालय. CS1 maint: ref=harv (link)\nमोहन लाल (1992). Encyclopaedia of Indian Literature: Sasay to Zorgot. साहित्य अकादमी. ISBN 978-81-260-1221-3. CS1 maint: ref=harv (link)\nराम दयाल राकेश (2007). Vidyapati, the Greatest Poet of Mithila. Greater Janakpur Area Development Council. ISBN 978-9937-2-0148-3. CS1 maint: ref=harv (link)\nविद्यापति ठाकुर (1979). Vidyapati Bangiya Padabali: Songs of the Love of Radha and Krishna [विद्यापति बंगीय पदाबली: राधा अउरी कृष्ण के परेम-गीत]. Library of Alexandria. ISBN 978-1-4655-1475-2. CS1 maint: ref=harv (link)\nराधाकृष्ण चौधरी (1976). A Survey of Maithili Literature [मैथिली साहित्य के सर्वेक्षण]. Ram Vilas Sahu. ISBN 978-93-80538-36-5. CS1 maint: ref=harv (link)\nविद्यापति कऽ रचना सभ, कविता कोश में। (हिंदी में)\n27 poems transl. Deben Bhattacharya, from Love Songs of Vidyapati, (UNESCO) 1963. (अंग्रेजी में)\nSongs of the love of Rādhā and Krishna, translated into English by Ananda Coomaraswamy and Arun Sen 1915. (अंग्रेजी में)\n"https://bh.wikipedia.org/w/index.php?title=विद्यापति&oldid=664137" से लिहल गइल\nLast edited on 29 दिसंबर 2019, at 22:13\nएह पन्ना पर आखिरी बेर संपादन 29 दिसंबर 2019 के 22:13 बजे भइल रहल।


गुजरात के सरदारपुरा दंगा मामिला में आजु एगो विशेष अदालत 31 जने के उमिर कैद के सजा सुनवलसि. गोधरा में कारसेवकन के रेलगाड़ी में आमलोग के कहला मुताबिक जिन्दा जरा देबे के घटना का बाद मार्च 2002 में पूरा गुजरात में दंगा भइक गइल रहे आ सरदारपुरा में 33 लोग के जिंदा जरा दिहल गइल रहे.\nबुध का दिने उत्तराखंड में अपने ना जा के आपन लिखल भाषण सोनिया गाँधी भेजली जवना में टीम अन्ना पर जोरदार हमला कइल गइल. कहली कि जब केन्द्र सरकार आ प्रधानमंत्री कहत बाड़े कि असरदार लोकपाल बिल ले आवल जाई त फेर ई हल्ला काहे होखत बा. अपना के वाहवाही देत सोनिया कहली कि उनुके पहल पर देश के सूचना अधिकार मिलल आ उनुके अध्यक्षता वाली सलाहकार समिति लोकपाल विधेयक पर सबले पहिले काम शुरू कइलसि. कहली कि खाली भाषणबाजी से भठियरपन खतम ना होई.\nछतरपुर में एगो बस पेड़ से जा टकराइल जवना चलते छह लोग के मौत हो गइल.\nमध्य प्रदेश के ग्वालियर जिला के डबरा उप जेल से नौ गो कैदी जेलपहरेदारन के जहर खिया के फरार हो गइल बाड़े. एह कैदियन पर हत्या, लूट आ चोरी के आरोपी बावे.\nझारखण्ड के मुख्यमंत्री रहल मधु कोड़ा के करिया धन बिजनेस में लगावे में मदद करे वाला संजय चौधरी के बुध का दिने दुबई में गिरफ्तार कर लिहल गइल.\n2जी मामला में कनिमोझी आ चार गो दोसर आरोपियन के जमानत याचिका पर अदालत सीबीआई के नोटिस जारी कइले बिया. अगिला सुनवाई पहिला दिसम्बर के होई तबले कनिमोझी आ बाकी लोग जेले में रही.\nबुध का दिने केंद्र आ राज्य सरकार के खिलाफ समाजवादी प्रदेश भर में प्रदर्शन कइलसि. कई जगहा पुलिस से झड़प होखे के खबर बा.\nराँची में पेंशन खातिर अनशन पर बइठल स्वतंत्रता सेनानी दम्पत्ति सरकार से भरोसा मिलला का बाद अनशन तूड़ दिहले.\nकोलकाता का लगे उत्तर 24 परगना जिला में बुध का दिने नक्सलियन के पोस्टर मिलल जवना में राज्य सरकार के निंदा बा आ भठियारा नेतवन के गरदन काट लेबे के धमकी दिहल गइल बा.\nअरविंद केजरीवाल उम्मीद जतवले बाड़न कि सोनिया के प्रतिबद्धता के सम्मान करी संप्रग आ संसद के शीतकालीन अधिवेशन में लोकपाल बिल पारित कराई.\nभाजपा के कहना बा कि भठियरपन का खिलाफ सोनिया के भाषण में भाजपा के विचार झलकत बा.\nकांग्रेस महासचिव के मध्यप्रदेश के लोकायुक्त पर भरोसा नइखे.\nनीतीश कटारा के हत्या करे वाला विकास यादव उमिर कैद के सजा भुगतत बा आ एह बीच ऊजेल से चार दिन के पैरोल मँगले बा. कटारा के हत्या विकास का बहिन से दोस्ती रखला का चलते भइल रहे.\nदक्षेस सम्मेलन में शामिल होखे प्रधानमंत्री मालदीव पहुंच गइले.\nछत्तीसगढ़ में दू लाख हड़ताली संविदा शिक्षकन का खिलाफ एस्मा लगावे खातिर कांग्रेस भाजपा सरकार के आलोचना करत बिया.\nबियफे का दिने प्रधानमंत्री मनमोहन सिंह मालदीव में पाकिस्तानी प्रधानमंत्री यूसुफ रजा गिलानी से भेंट करीहें.\nजम्मू काश्मीर से विशेष सैन्य अधिनियम हटावे खातिर उमर अब्दुल्ला बुध का दिने कहलें कि एह खातिर ऊ पी चिदम्बरम से बतियवले रहले.\nजम्मू कश्मीर सरकार के नया भर्ती नीति के विरोध करत 50 से अधिका छात्रन के जम्मू इलाका में गिरफ्तार कर लिहल गइल. नयका नीति में नया भरती पर अधिया वेतन दिहल जाई.\nकश्मीर ‘दरबार’ बुध का दिने राज्य के शीतकालीन राजधानी जम्मू चहुँप गइल. बुध का दिने मुख्यमंत्री उमर अब्दुल्ला के जम्मू में ‘गार्ड ऑफ ऑनर’ दिहल गइल.\nकेंद्रीय ग्रामीण विकास मंत्री जयराम रमेश मंगल का दिने कहलन कि केंद्र सरकार मनरेगा कोष के दुरुपयोग करे वालन का खिलाफ विशेष अदालत बनावे के योजना बनावत बिया.\nगुवाहाटी उच्च न्यायालय के मुख्य न्यायाधीश न्यायमूर्ति मदन भीमाराव लोकुर के स्थानांतरण आंध्र प्रदेश उच्च न्यायालय के मुख्य न्यायाधीश का रूप में कइल गइल बा.\nमालदीव में होखत दक्षिण एशियाई सहयोग संगठन के बइठका में पाकिस्तान सदस्य देशन से सहयोग करे के प्रतिबद्धता जतवलसि.\nपरमाणु बम बनावे में काम पर लागल बा ईरान, कहलसि अंतर्राष्ट्रीय परमाणु ऊर्जा एजेंसी.\nपाकिस्तान में तीन गो हिंदू डाक्टन के हत्या कर दिहल गइल बा. एह काण्ड के प्रधानमंत्री यूसुफ रजा गिलानी निंदा कइले बाड़न.\nरूस का प्रक्षेपण असफल भइल. अपना कक्षा में ना चहुँप पावल ओकर रोबोटिक अंतरिक्ष यान. एह यान के मंगल ग्रह के चांद फोबोस खातिर प्रक्षेपण कइल गइल बाकिर कोशिश असफल रहल.\nरूस के राष्ट्रपति दमित्री मेदवेदेव चेतवले बाड़न कि ईरान का खिलाफ बयानबाजी मध्य-पूर्व खातिर विनाशकारी हो सकेला.\nदुनिया के मशहूर रेटिंग एजेंसी मूडीज भारत के बैंकन के खराब हालत के अनेसा देखत बुध का दिने ओकनी के रेटिंग घटा दिहलसि जवना का बाद एह बैंकन का शेयर में जम के बिकवाली हो गइल. रिजर्व बैंक कई बार में ब्याज दर बढ़ा दिहले बा जवना चलते बैंकन के हालत खराब हो सकेला.\nपुणे का नियरा बने वाला लवासा के प्रस्तावित 3000 करोड़ रुपये के हिल सिटी परियोजना के केंद्रीय पर्यावरण मंत्रालय सशर्त अनुमति दे दिहलसि.\nरैनबेक्सी के 464 करोड़ रुपिया के शुद्ध घाटा भइल बा मौजूदा साल के दुसरका तिमाही में.\nमौजूदा कारोबारी साल के दुसरका तिमाही में सीईएससी के शुद्ध लाभ 26 फीसदी घट गइल.\nदेश के प्रमुख तेल विपणन कम्पनी इंडियन ऑयल कारपोरेशन के मौजूदा कारोबारी साल के दुसरका तिमाही में 7,485.55 करोड़ रुपिया के शुद्ध नुकसान भइल बा.\nबुध का दिने शेयर बाजार में जम के गिरावट भइल आ सेंसेक्स 207 अंक नीचे बंद भइल.\nचीन के औद्योगिक विकास अक्टूबर में सुस्त रहल.\nआस्ट्रेलियाई व्यापार प्रतिनिधिमंडल भारत के दौरा पर आई.\nएसबीआई के तिमाही शुद्ध लाभ 12.4 फीसदी बढ़ल.\nहँसावे वाला कार्यक्रमन खातिर मशहूर “सब टीवी” पर पिछला पांच नवम्बर से हर शनिचर रात नौ बजे से ‘सब का इवनिंग शो’ देखावल जा रहल बा. डेढ़ घंटे के एह खास कड़ी में हर बेर नया कहानी आ नया कलाकार दर्शकन के मनोरंजन करेलें.\nप्रसिद्ध फिल्मकार यश चोपड़ा ‘अग्निपथ’ फिल्म के झलकी देखके अभिनेता ऋतिक रोशन से बहुते प्रभावित भइले.\nअभिनेत्री दीप्ति नवल अपना लघु कहानी संग्रह के प्रकाशन का बाद लेखक समूह में शामिल हो गइल बाड़ी. एह कहानियन में वास्तविक भारत के झलक बा.\nअक्षय कुमार अइसन व्यवसायिक अभिनेता आ निर्माता हउवें जे अंगरेजी से बेसी हिंदी पसंद करेला आ घर में परांठा खाला.\nपाकिस्तानी क्रिकेट टीम के कप्तान रहल सलमान बट्ट स्पॉट फिक्सिंग मामले में मिलल 30 महीना जेल के सजा का खिलाफ अपील दायर कइले बाड़न.\nभारतीय विमानपत्तन प्राधिकरण में काम करे वाली कोलकाता निवासी महिला ग्रैंडमास्टर मेरी एन गोम्स 38वीं महिला राष्ट्रीय प्रीमियर शतरंज चैम्पियनशिप जीत लिहली.\nमेजर ध्यानचंद स्टेडियम में चलत चार देशन के महिला अंडर-21 लाल बहादुर शास्त्री हॉकी टूर्नामेंट के दुसरका मुकाबला में भारत आ आस्ट्रेलिया के मैच गोलरहित बराबरी पर रहल.\nपेरिस मास्टर्स के दुसरका दौर पेस-भूपति के जोड़ी हार गइल.\nकप्तान धौनी के कहना बा कि मीडिया का दबाव का चलते सचिन के शतक के सैकड़ा पूरा नइखे हो पावत. कहलन कि बेजा दबाव मत बनावे मीडिया.\nकबड्डी विश्व कप में बुध का दिने नार्वे, पाकिस्तान आ इटली आपनआपन मैच जीत लिहले.\nपहिलके मैच में मैन आफ द मैच चुनाये वाला तीसरा भारतीय खिलाड़ी बनले अश्विन. फिरोजशाह कोटला स्टेडियम में वेस्टइंडीज के पहिला टेस्ट मैच में हरावे वाला भारत का तरफ से अश्विन नौ गो विकेट लिहले. भारत एह मैच में वेस्ट इंडीज के पाँच विकेट से हरा दिहलसि.\nभारतीय क्रिकेट टीम के नयका स्टार गेंदबाज रविचंद्रन अश्विन अतवार का दिने अपना बचपन के दोस्त प्रीति नारायणन से बिआह करीहें.\nबुध का दिने उमेद से अलगा सचिन आपन शतक के सैकड़ा फेर ना लगा पवलन.


भाटपार रानी – टटका खबर\nबसपा भाटपार रानी चुनाव रद्द करे के माँग कइलसि\nबसपा आरोप लगवले बिया कि उत्तर प्रदेश सरकार सत्ता के बेजा इस्तेमाल करत भाटपार रानी उपचुनाव के मतगणना में धाँधली करवा के जीतल बिया. एहसे ओहिजा के उपचुनाव के रद्द कर दिहल जाव.\nभाटपार रानी से सपा जीतल\nदेवरिया जिला के भाटपार रानी विधानसभा सीट पर भइल उपचुनाव में सपा के आशुतोष उपाध्याय निर्दलीय सभा कुंवर के चौंतीसो हजार से अधिका वोट से हरा दिहलन. बसपा के बिन्दा सिंह कुशवाहा तिसरका जगहा पर रहलन. एह सीट के उपचुनाव खेलमंत्री रहल कामेश्वर उपाध्याय के निधन का चलते भइल रहुवे आ सपा उनुका बेटा के\nभाटपार रानी के उपचुनाव शनिचर का दिने\nदेवरिया जिला में भाटपाररानी के विधानसभा सीट खातिर उपचुनाव शनिचर २३ फरवरी के करावल जाई. राज्य के खेल मंत्री रहल कामेश्वर उपाध्याय के मरला का बाद एह सीट पर उपचुनाव करावल जात बा. एह सीट ला चारो मुख्य दल का साथही कुल मिला के बारह जने उम्मीदवार बाड़न.\nमंत्री कामेश्चर उपाध्याय के निधन\nयूपी के खेलकूद आ युवा कल्याण मंत्री कामेश्वर उपाध्याय के निधन परसो दिल्ली में हो गइल रहे. काल्हु उनकर पार्थिव देह देवरिया के भाटपाररानी ले आवल गइल जहाँ उनकर अंतिम संस्कार भइल. सत्तर साल के कामेश्वर उपाध्याय एने ढेर दिन से बीमार रहुवन. पिछला तीन चुनाव से ऊ लगातार भाटपार रानी से विधानसभा चुनाव जीतत


17 फरवरी के रिलीज होखीहें ‘देवता’ – Anjoria\nके.आर.सी फिल्म्स के बैनर तले बनल ‘देवता’ के प्रदर्शन 17 फरवरी से होखे जात बा. एह फिल्म में एक्शन के सैलाब देखे के मिली. निर्माता विजय प्रसाद के एह फिल्म क निर्देशन राष्ट्रपति पुरस्कार प्राप्त बृजभूषण कइले बाड़न.\nफिल्म में नया सितारा अंजनी चतुर्वेदी, राकेश चतुर्वेदी, दिव्या द्विवेद्वी, श्रीकांकनी, गोपाल राय, विजय प्रसाद, डॉ॰ राजेश अस्थाना, सुजीत सार्थक आ संजय पाण्डेय के खास भूमिका बा. निर्माता विजय प्रसाद मोतिहारी के रहे वाला हउवन त निर्देशक बृजभूषण मुफ्फरपुर के. एह फिल्म के जरिये गाँव से शहरन का ओर होखत पलायन के समस्या देखावल गइल बा. बतावल गइल बा कि महानगर, शहर के छोड़ अपना गाँव, कस्बो मे सही राह पर चलिके सफलता लिहल जा सकेला.\nफिल्म के संगीतकार के॰ रत्नेश आ गीतकार अशोक सिन्हा हउवे.\nभोजपुरी सिनेमा के "निरूपा राय" के मिलल महाराष्ट्र रत्न सम्मान


मराठी सिनेमा में भोजपुरिया धमक | Anjoria's Weblog\nPosted on नवम्बर 21, 2010 by Anjoria\nकला आ कलाकार कवनो भाषावाद भा प्रांतवाद से अलगा होले. एह साँच के पुख्ता कइले बाड़न भोजपुरी फिल्मन के सदाबहार सुपर स्टार रवि किशन, जे जल्दिये निर्माता शंकर निकालजे के मराठी फिल्म “अशी ही हेराफेरी” में नजर आवे जा रहल बाड़े.\nफिल्म में रवि किशन का साथे रहीहें कविता कौशिक. रवि किशन अबे हाल ही में एगो साक्षात्कार में इच्छा जतवले रहलें कि मौका मिलल तो ऊ मराठीओ फिल्म करल चहीहें. शंकर निकालजे अपना एह फिल्म से रवि किशन के मनसा पूरा दिहलें.\n“प्राप्ति फिल्म्स” का बैनर में बने वाली एह फिल्म में मराठी के जानल मानल कलाकार संजय नार्वेकर आ विजय चव्हाण मुख्य भूमिका में बाड़े. फिल्म के शूटिंग जल्दिये खंडाला आ लोनावाला में कइल जाई. फिल्म के निर्देशक राजेंद्र बढे हउवें. शंकर निकाल्जे फिल्म के कहानी बतावत कहले कि रवि किशन हीरो बने, कविता कौशिक हिरोइन बने, आ संजय नार्वेकर निर्देशक बने के सपना लेके मुंबई आवत बा लोग. एह तीनो के मण्डली में हास्य के रंग कइसे घोरात बा एही विषय के ताना बाना बुनल गइल बा एह फिल्म में. निकाल्जे बतवलें कि कुछ नया प्रयोग करे का मकसदे से फिल्म में मुख्य भूमिका खातिर रवि किशन के लिहल गइल बा. रवि किशन निकहा मराठी बोल लेलें एहसे कवनो समस्या नइखे पैदा होखे के.\nबतावे लायक बा कि भोजपुरी फिल्मन में वर्षा उर्षगाँवकर, मोहन जोशी, अशोक सर्राफ, सदाशिव अमरापूरकर वगैरल मँझल कलाकार काम कर चुकल बाड़े बाकिर ई पहिला मौका होखी जब भोजपुरी के कवनो सितारा मराठी फिल्म में मुख्य भूमिका करी.\nThis entry was posted in फिल्म, मनोरंजन and tagged भोजपुरी अभिनेता, मराठी फिल्म, रवि किशन by Anjoria. Bookmark the permalink.


Categories Select Category TatkaKhabar (1,917) अपराध (588) उत्तर प्रदेश (1,710) खुला मंच (7) खेल (298) चुनाव (312) टटका खबर (167) देश-दुनिया (1,389) बिहार (1,611) भोजपुरी पट्टी (500) मनोरंजन (212) राजनीति (882) रोजी-रोजगार (109) विधानसभा (87) व्यापार (286) शिक्षा (216)\nपरदेस में परदेशी मैम का चक्कर में खेसारीलाल यादव\nपवन सिंह का एलबम – मीठा मीठा बथे कमरिया 2\nयशराज फिल्म्स कराएगी तीस हजार सिने वर्करों का वैक्सीनेशन\nदिल के दरदिया के दवइयो ना भेंटाता – पवन सिंह के नया गाना\nएहमें दोष नइखे बंगलिनिया के – गवली अक्षरा सिंह त गाना भइल वायरल\nपवन सिंह की फ़िल्म ‘वतन’, लंदन में पूरी हुई शूटिंग\nअतवार का दिने नहाय खाय का बाद सोमार का दिने श्रद्धापूर्वक खरना कइल गइल. अब मंगल का दिने निर्जल उपवास कर के छठी माई के पूजा कइल जाई, साँझ बेरा डूबत सूरुज के अरघ दिहल जाई आ बुध का सबेरे उदय होखे वाला सुरुज के अरघ दिहला का साथे भोजपुरी इलाका के सबले बड़ पर्व छठ पर्व के समापन हो जाई. छठ पूजा खातिर प्रदेश भर में नदी तालाब किनारे घाट बनावल जात बा, रास्ता के सफाई होत बा कि कवनो छठव्रती के गोड़ में कंकड़ ना गड़े भा कवनो अशुद्ध चीज से संपर्क ना होखे.\nकिशनगंज के मोहम्मद हासिम के नेपाल सीमा पर सीमा सुरक्षा बल बाईस बटालियन के अधिकारी पाँच करोड़ रुपिया के ब्राउन सुगर का साथे गिरफ्तार कर लिहले.\nप्रदेश भर में लूट के तीन अलग अलग घटना में अठारह लाख से बेसी रूपिया लूट लिहल गइल. मुजफ्फरपुर में चीनी व्यवसायी अजय कुमार से दस लाख रुपिया. जमुई में एगो तेल एजेंसी के मुनीम से सात लाख रूपिया आ शिवहर जिला के बराही गाँव में एगो किसान का घर से लाखों रूपिया के संपत्ति लूट लिहल गइल.\nपटना के एलसीटी घाट पर गंगा में नहाये का दौरान तीन गो युवक डूब के मर गइले. तीनो के लाश मिल गइल बा. तीनो मैनपुरा मुहल्ला के रहले.


sun started showing in the mid-afternoon of Jeth walking the path was also difficult Bhojpuri: चढ़ल जेठ में सुरुज देखावे लगलें आंख, रस्ता चलल दूभर\nजेठ महिना की पहिला पख में मिरगिटाह तवे ले. का खेत- खरिहान, का बगयिचा, सब जगह खड़खड़ी नाचे लगेले. दिन-दुपहरिया में रस्ता चलल दूभर हो जाला. इ अईसन महीना ह, जवना में पानी में जिनगी अटक जाले.\nLast Updated: May 18, 2021, 2:53 PM IST\nजेठ अपनी गरमी खातिन जानल जाला. चढ़ते सुरुज आंख देखावे लागलें. महिना की पहिला पख में मिरगिटाह तवे ले. का खेत- खरिहान, का बगयिचा, सब जगह खड़खड़ी नाचे लगेले. दिन-दुपहरिया में रस्ता चलल दूभर हो जाला. इ अईसन महीना ह, जवना में पानी में जिनगी अटक जाले. हिंदी साहित्य की रीतिकाल में एगो कवि हवें बिहारी. इ मानल जाला की लिखे वालन में उकरा के ऋतू क गियान खूब ह. उ जड़ी-बूटी पर कविता लिखले बाड़न. अपनी कविताई में जेठ क दुपहरिया क बारे में लिखले बाड़ें कि- “.........देख दुपहरी जेठ की छाहौं चाहती छांह.” (बिहारी सतसई) मतलब की एतना गरमी होखे ले की छाहों के छांह क जरुरत पड़े लगेले.\nओईसे त बहुत सुखहर महीना मानल जाला. लेकिन एकरो कुल कईगो खसियत हिय. जईसे कि जेठ क पहिला पख (मतलब की अन्हार) दस दिन गईले दशहरा परेला. एके लोगबाग़ गंगा दशहरा कहेलन. भागीरथ क कोशिश से एही दिने गंगा धरती पर अयिलीं. आउर कईगो संयोग एह दिन हवे. एहिसे एह दशहरा क आपन महत्व ह. अपनी परम्परा में कवनो पूजा-पाठ, व्रत-उपवास बिना कारन ना होला. अईसने कई गो संयोग एह सुखहर महीना में हवे. उपवास से लेके खेती किसानी तक में येह महिना क आपन महिमा बा. आयीं ओकरा के राउरो जानीं.\nदशहरा की बाद लोग एकादशी क उपवास रखेलन. इ एकादशी सब एकादशी से बड़हर मानल जाले. एकरा के निर्जला एकादशी कहल जाला. एकरी बारे में लोग कहेला कि साल क चौबीस गो एकादशी जे ना भूख पावेला उ जेठ क एगो एकादशी भूख लेला त ओकरा के कुल एकादशी क फल मिल जाला. बस सरत इ रहेले कि एमे एक दिन आउर एक रात बिना जल के रहे के परेला. एह समय में लोग कथा बरता करेला. कहनी-किस्सा सुनेला. येह एकादशी क सम्बन्ध कहीं महाभारत से जुड़े ला त कहीं साठ हजार पुत्र वाले राजा सगरने की कथा से जुड़ेला. आउरो कुल कईगो किस्सा/कहानी ह जवन निर्जला एकादशी क महत्व बतावे खातिन सुनावल जाले.\nउपवास की बाद गंगा में नहा के लोग अपना के धन्य मानेला आउर सरग क रस्ता बना लेला. दान-पुन्य कईले के लेके कईगो कहानी ह. एसे एकादशी क उपवास करे वाला मनई के दान-पुन्य कयल जरुरी होला, न त ओकरा के फल ना मिलेला.\nएह एकादशी के माने वाला लोग कुछ आउरो नियम मानेला. जईसे कि जेठ सुदी एकादशी के निर्जला एकादशी परेले. जेठ क दूसर पख में अजोर एगारह दिन गईले. जे भुखेला उ जमीन पर सुतेला, चाहे त लकड़ी की चउकी पर सुतेला. बद्धि वाली खटिया पर सुतल लोग बरा देला. अईसन कुल जतन साफ सुथरा रहे खातिन कईल जाला. इ एकादशी मरद ढेर भुखेलन. येह एकादशी भूखे वाला ज्यादातर लोग निरजल रहेला. बड़हर फल पावे खातिन बड़हर तपसिया होले इ. जेठ में बिना पानी पियले चौबीस घंटा क तपसिया. कठिन ह, लेकिन लोग निभावेला. हमहन क त सुनी के दिमाग गोल होखे लागेला. जब उपवास टूटेला त लोग भात ना खालें. रोटी की संग्हे रहर क दाल आउर लउकी क तरकारी खायल जाला. उपवास तोड़े वाला खाना में सेंधा नमक के लोग शुद्ध मानेला. आप त समझी सकिला लोग शारीर के ठंढा करे खातिन अईसन खाना खालें.\nअपनी परम्परा में बिसवास करे वाला मनई जेठ क दशहरा बीतले उख चुहल बंद क देलन. जेठ की एकादशी से लेके कातिक ले उख चुहल बंद रहेले. कातिक एकादशी पर पूजा पाठ क के तब ले लोग उख चुहेला. इ काहे होला, जब पड़ताल करब त पता चली. कहावत हिय कि- “माघ क पाला जेठ क धूप, बड़ी कसाला होले ऊख.” वोयिसे त जेठ में ऊख कोड़ाये लगेले आउर माघ में पेरा ले. येह बीच में उख गेल्ही मतीन होले, मतलब की कच्चा. काच कोहर चीज त ओयिसहूँ नुकसान छोड़ के कबो फयदा ना करे ले. एही से लोग बारावे ला. कातिक ले तनी पकहर जाले त ओकर सुवाद नीमन लागेला.\nजेठ सुखल महीना होला. दूध, दही, मनठा से लोग काम चलावेला. हरियर तरकारी तबे मिलेले जब पानी क सुविधा होखे. लेकिन गरमी ढेर भाईले से खाना खईले क मजा कम आवेला. खईले क असली मजा त जाड़ में आवेला. एह समय तनिको ढेर खा लिहला त धुवायिन ढेकार आवे लागेले. मतलब की शारीर में पानी क कमी हो जाले. एहिसे लोग खाला कम आउर पानी/मनठा ढेर पियेलन. आम क पन्ना से लेके आउर कईगो जतन शारीर क पाचन ठीक रखे आउर ओकरा के ठंढा रखे खातिन कईल जाला.\nजेठ में सतुवा खूब खायल जाला. ओकर दुगो कारन ह. पहिला त इ कि सतुवा ठोस होला. खईले की बाद आप की शारीर के जेतना कुल तत्व चाहेला, सब ओकरा में मिल जाला. दूसर इ की ओकरा सेवन से गरमी ना लागेले. पियास खूब लगेले एसे आदमी गरमी से बचल रहेला.\nखेती किसानी की लिहाज से देखब त जेठ बड़ा जरुरी ह. जेठ जेतना बढ़िया तवे ला खेती ओतनी निरोग होले. कहल जाला की जेठ तवे ला त जीव जंतु क बिख मर जाले. माटी जरे, एकरा खातिन लोग खेत जोत के छोड़ देलन. जब एक फार माटी में नमी ना रहे ले आउर ओकरी बाद पानी पड़ेला त फसल में कवनो तरह क किरवना-फिरवना ना लगेलन. फसल निरोग होले. घास-फूस सुख जाले त जवन बीज आप बोयिला ओकरा के बढ़े क समय मिल जाला. जवना खेत में जेठ में पानी लागल रहेला ओकरा में फसल से अधिका घास क जोर देखेके मिलेला.\nमीरगिटाह नछत्तर की बाद रोहिनी चढ़ेले. एही में किसान धान क बीज डालेला आउर फिर इहे बिया चढ़त असाढ़ में रोपल जाला. लोग कजरी गावेला. असाढ़ की फुहार की संग्हे सिवान में हरियरी शुरू होले. खेती-किसानी क खियाल करब त इ कहल ठीक रही कि सिवान में कुल तबे सही होला जब जेठ खूब तवे. (लेखक रामाशंकर कुशवाहा वरिष्ठ पत्रकार हैं. यह उनके निजी विचार हैं.)


हँसी के तड़का में जिम्मी मोसेस – Anjoria\nApr 8, 2011 हँसी के तड़का\nमहुआ टीवी के कामेडी शो “हँसी के तड़का” में एह हफ्ता कामेडियन जिम्मी मोसेस मेहमान जज बन के अइहन. एह हफ्ता बुल्लू दादी बन के पुरनका जमाना के अनुभव सुनाई त सुमन शायर बन के बताई कि पहिले का आजु का शायरन में का अन्तर आइल बा. सुशील खरबन्दा शादी के पहिले आ शादी का बाद के अनुभव बतइहें. रणवीर के परफारमेंस एह बात के देखाई कि कइसे ऊ गाँव से मुंबई अइले हीरो बने आ मुंबई में उनका का अनुभव मिलल. परितोष अलग अलग देवदास के रुप देखावत दिलीप कुमार, शाहरुख आ रविकिशन बन के आपन कमाल देखाई. शो के समापन सुनील पाल का गाना का साथे होखी.\n“हँसी के तड़का” के प्रसारण समय होला शुक आ शनिचर के रात नौ बजे से.


संगीत निर्देशन में डूबल बाड़न छोटे बाबा – Anjoria\nसंगीत निर्देशन में डूबल बाड़न छोटे बाबा\nअनेके भोजपुरी फिलिमन में हिट संगीत देवे वाला संगीतकार छोटे बाबा एह साल के शुरुए से व्यस्त हो गइल बाड़ें. काहे कि उम्दा संगीत के तलाश आम संगीत प्रेमियन क साथही हर निर्मतो-निर्देशक के रहेला. एही वजह से बढ़िया गीत चुने, निर्माता, निर्देशकन से मीटिंग सीटिंग करे, आ बढ़िया संगीत बनावे में ऊ दिन पर दिन व्यस्त होखल जात बाड़ें. बाकि एकरा बावजूद छोटे बाबा नयका-पुरनका निर्माता-निर्देशक आ गायकनो के ओतने समय दीहें जतना देत आइल बाड़ें.\nएगो सवाल के जवाब में छोटे बाबा बतवलें कि *संगीत क शौक हमरा बचपने से रहल बा, बाकि आजु जब बढ़िया संगीतकारन में हमार नाम लिहल जात बा त हमरा बहुते ख़ुशी होला. संगीत निर्देशन में व्यस्त ज़रूर बानी बाकि काम के बढ़िया से पूरा कइल हमार पहिलका काम होला, हर फिलिम के संगीत हमरा ओतने प्रिय होला जतना एगो माई के आपन बेटा. हम हमेशा बढ़िया संगीत बनावल चाहीलें काहे कि आदमी के असल पहचान ओकर कामे होला.”\nछोटे बाबा के संगीत निर्देशन गरदा, जियत रहनी तोहरे खातिर, दुल्हिन, विराज तड़ीपार, एक लैला तीन छैला आ बलमा बिहार वाला में सुने के मिली. उनके निर्दशन में गायक मनोज तिवारी के एतिहासिक अल्बम *जय बिहार …* चरचा के विषय बनल बा.\nमहुआ टीवी पर ‘अपराधी कौन’ 1 फरवरी से\n‘भोजपुरी दबंग’ के मालिक बनलें मनोज तिवारी आ आनंद यादव


लोक कवि अब गाते नहीं – ८ – Anjoria\nलोक कवि अब गाते नहीं – ८\nMay 8, 2011 उपन्यास, दयानंद पाण्डेय, भोजपुरी, भोजपुरी गीत गवनई, लोक कवि़, लोक कवि अब गाते नहीं\n(दयानंद पाण्डेय के लिखल आ प्रकाशित हिन्दी उपन्यास के भोजपुरी अनुवाद)\nसातवाँ कड़ी में रउरा पढ़ले रहीं कि\nपत्रकार के नाराजगी का बादो लोक कवि के सम्मान मिलल आ सम्मानित होखला का बाद ऊ अपना गाँवे चहुँपलन. चेयरमैनो साहब उनुका साथही रहलन आ दस हजार रुपिया दे के लड्डू ले आवे खातिर लोक कवि के भाई का साथे अपना ड्राइवर आ गार्ड के भेजलन. पूरा गाँव लोक कवि के स्वागत में उमड़ पड़ल रहे.\nअब ओकरा से आगे पढ़ीं …..\nगाँव के लोगन के आवाजाही बढ़ले जात रहुवे. एह भीड़ में कुछ बड़को जाति के लोग रहुवे. गाँव के प्राइमरी स्कूल में स्पेशल छुट्टी हो गइल त स्कूल के लड़िको चिल्ल-पों हल्ला करत आ धमकले सँ. साथही मास्टरो साहब लोग. एगो मास्टर साहब लोक कवि से कहले, “गाँव के नाम त आपके नाम के नाते पहिलहीं से बड़ रहल ह एह जवार में लेकिन आजु अपने गाँवो के नाम रोशन करा दिहलनी.” कह के मास्टर साहब गदगद हो गइले. तबहिये कुछ नवही सभ काका-काका कहि के लोक कवि से गावे के फरमाईश कर दिहले. लोक कवि लाचार हो गइलन. कहले, “जरुरे गवतीं. एहिजा अपना मातृभूमि पर ना गायब त कहाँ गाएब ?” फेर आगा जोड़ले, “बाकिर बिना बाजा-गाजा के हम गा ना पाएब. रउरो सभे के मजा ना आई.” ऊ हाथ जोड़त कहले, “फेर कबो गा देब. आजु खातिर माफ करीं.”\nलोक कवि के ई जबाब सुनि के कुछ शोहदा बिदकलें. एगो शोहदा भुनभुनाइल, “नेतवन खातिर गावत-गावत नेता बनि गइल बा साला. नेतागिरी झाड़त बा.”\nअबही भीड़ में ई आ कुछ अइसने खुसुर-फुसुर चलते रहल कि एगो बुजुर्ग जइसन बाकिर गदराइल देह वाली औरत एक हाथ में लोटा आ दोसरा में थरिया लिहले कुछ अउरी औरतन का साथे लोक कवि का लगे चहुँपल आ चुहुल करत गोहरलसि, “का ए बाबू !”\nलोक कवि उनुका के देखते ठठा के हँस पड़ले आ उनुके सुर में सुर मिलावत बिल्कुल उनुके लय में कहले, “हँ हो भउजी !” कह के लोक कवि लपक के निहुरले आ उनुकर गोड़ छू लिहले.\n“जीयऽ ! भगवान बनवले रहैं” कहि के भउजी थरिया में राखल दही-अक्षत, हल्दी दूब आ रोली मिला के लोक कवि के टीका कइली. दही तनी एह गाल पर तनी ओह गाल लगावत लोक कवि से चुहल कइली. एही बहाने भउजी लोक कवि का गाल पर चिकोटिओ काटि लिहली आ फिस्स से अइसन हँसली कि भउजियो का गाल में गड़हा बनि गइल. संगे आइल औरतो ई सब देखि के खिलखिला के हँस पड़ली. पल्लू मुँह में दबवले. जबाब में लोको कवि कुछ चुहल करतन, ठिठोली फोड़तन कि ओकरा पहिलही भउजी परिछावन के गाना, “मोहन बाबू के परीछबों…” गावल शुरु कर दिहली आ लोढ़ा ले के लोक कवि के परीछे लगली. संगे आइल औरतो गाना गावत बढ़-चढ़ के बारी-बारी से परीछत गइली.\nलोक कवि एहसे पहिलहू दू बेर परिछाइल रहले, एही गाँव में. एक बेर अपना शादी में, दोसरका बेर गवना में. तब ऊ ठीक से जवानो ना भइल रहले. बच्चा रहले तब. आजु जमाना बाद ऊ फेर परिछात रहले. अपना मनपसंद भउजी का हाथे. अब जब ऊ बुढ़ापा का गाँव में डेग धर दिहले रहलन. तब के बचपन के परिछावन में उनुका मन में एगो उत्तेजना रहे, एगो कसक रहे. बाकिर आजु का परिछावन में एगो स्वर्ग जइसन अनुभूति मिलत रहे, सम्मान आ आन के अनुभूति. अतना गौरव, अतना सुख त मुख्यमंत्री से मिलल पाँच लाख रुपिया वाला सम्मानो में आजु ना मिलल रहुवे, जतना भउजी के एह परिछावन में उनुका मिलत रहुवे. लोक कवि मूड़ी गोतले मुसुकात विनीत भाव से परिछात रहले. अइसे जइसे कि उनुकर राजतिलक होत होखे. ऊ लोक गायक ना लोक राजा होखसु. परीछे वाली औरत तनी तनी देर पर बदलत जात रहली आ उनुकर गिनती बढ़ले जात रहुवे. अबही परिछावन गीत का साथे परिछावन चलते रहल कि नगाड़ो बाजल शुरु हो गइल. गाँवे के कुछ उत्साही औरत गाँव का चमरौटी से लड़िकन के भेज के ई नगाड़ा मँगवले रही. एकरा साथही लोक कवि के देखे ला चमरौटिओ के लोग उमड़ि आइल.\nलोक कवि गदगद रहले. गदगद रहले अपना माटी में ई मान पा के.\nनगाड़ा बाजत रहे आ परिछावनो होत रहे कि तबहिये एगो बूढ़ाइल जस औरत खाँसत-भागत आ गइल. लोक कवि से तनिका फरदवला खड़ा हो के उनुका के अपलक निहारे लागल. लोक कवि तनी देरे से सही बाकिर जब देखले त विभोर हो गइले. बुदबुदइले, “का सखी !”\nसखी लोक लाज से मुँह से त कुछ ना कहली बाकिर आँखिये-आँखि में बहुते कुछ बोल गइली. थोड़ देर ले दुनु जने एक दोसरा के बिना पलक झपकवले निहारत गइले. कवनो दोसर मौका रहीत त लोक कवि लपकि के सखी के अँकवारी भर लिहते. कस के चूम लिहते. लोक कवि अइसन सोचते रहलन कि सखी उनुका मनोभाव के बुझला ताड़ गइली. ऊ थथमलि आ माथ पर पड़ल आँचर सम्हरली आ गौर से देखली कि कहीं फिसलत त नइखे. सखी अबही एही उधेड़-बुन में रहली कि का करीं, तनी देर अउरी रुकीं कि चल दीं एहिजा से. तबहीं कुछ होशियार औरत सखी के देख लिहलीं. भउजियो सखी के देख लिहली. सखी के देख के तनी नाक-भौंह सगरी सिकोड़ली सँ बाकिर मौका कुछ दोसर रहे से बात ना बढ़वली सँ. एहू चलते कि ई काकी-भउजी टाइप औरत जानत रहली सँ कि कुछ अइसन-वइसन कइला-कहला पर लोक कवि के दुख होई. आ ई मौका लोक कवि के दुख चहुँपावे वाला ना रहे. एगो औरत लपकि के सखी के हाथ धइलसि आ खींच ले आइल लोक कवि तकले, बहुते मनुहार से. बड़ा प्यार से सखी का हाथ में लोढ़ा दिहलसि आ सखिओ ओही उछाह से लोक कवि के परीछली. सखी जब परीछत रहली त लोक कवि के एक बेर मन भइल कि छटक के ओइजे “रइ-रइ-रइ-रइ” करत गावे लागसु. लेकिन सामने सखी का साथे-साथ दुनियो रहे आ उनुका आँखिन के लाजो. से ऊ अइसन सोचिये के रहि गइलन. सोख गइलन लोच मारत अपना भावना के.\nसखी खातिर !\nसखी असल में लोक कवि के बाल सखी रहली. अमवारी में ढेला मार के टिकोरा, फेर कोइलासी खात आ खेलत सखी का साथे लोक कवि के बचपन गुजरल रहे. फेर सखी का साथे गलियन में, पुअरा में, अरहर के खेतन में, अमवारी-महुवारी में लुका-छिपी खेलत ऊ जवान भइल रहले. गाँव के लोग तब सखी आ लोक कवि के गुपचुप अपना चरचा के विषय बनवले रहुवे. तंज में तब लोग सखी के राधा आ लोक कवि के मोहन कहत रहे. लोक कवि के नाम त मोहने रहुवे बाकिर सखी के नाम राधा ना हो के धाना रहल. लोको कवि पहिले कहतो रहले ओकरा के धाना बाकिर बाद में जब बात बढ़ गइल त सखी कहे लगलन. आ लोग एह दुनु जने के राधा-मोहन कहे लागल. कई-कई बेर दुनु “रंगे हाथ” पकड़इबो कइले, फजीहतो भइल बाकिर एह लोग के जवानी के करार ना टूटल. कि तबहिये मोहना पर नौटंकी, बिदेसिया के “नकल” उतारे के भूत सवार हो गइल. मोहना के राह बदले लागल बाकिर सखी के ऊ तबहियो सधले रहल. सखीओ त रहली मोहने के तरह पिछड़ा जाति के लेकिन मोहना से उनुकार जाति तनी उपर के रहल. मोहना जाति के भर रहल त सखी यादव. गाँव में तब ई फरक बहुते बड़हन फरक रहल. लेकिन राधा मोहन का जोड़ी का आगा ई फरक मेटा जात रहुवे. बावजूद एकरा कि तब राधा के घर बहुते समृद्ध रहल आ मोहना के घर समृद्धि से कई कोस दूर. मोहना के अबही पाम्हीओ ठीक से ना फूटल रहल कि तबहिये जवन कहल जाला नू कि, “हाय गजब कहीं तारा टूटा !” आ उहे भइल. धाना के बिआह तय हो गइल. बिआह तय होखते धाना के “लगन” चढ़ि गइल. घर से बाहर-भीतर होखल बन्द हो गइल. मोहना बहुते अकुलाइल बाकिर भेंट भइल त दूर भर आँखि देखल त दूर, एक झलक पाइयो लिहल ओकरा खातिर दूभर हो गइल. ओह साल अमवारी में सखी का साथे ढेला मार के कोइलासी खाइल मोहना के नसीब ना भइल. तबे मोहना पहिलका ओरिजिनल गाना गवलसि. गुपचुप. जवन कवनो बिदेसिया भा नौटंकी के पैरोडी ना रहल. हँ धुन जरुर कहरवा रहल. गली-गली में ई गाना गात-गुनगुनात फिरत मोहना सबेर-साँझ भुला गइल रहे. पर केहू से कुछ कहि ना पावे. मोहना गावे, “आव चलीं ददरी के मेला, आ हो धाना!” ऊ इहे एक लाइन गावे, गुनगुनावे आ टूट जाव. कवनो पेड़ का नीचे बइठ के भर हिक रो लेव. राधा के बारात आके चल गइल बाकिर मोहना के भेंट अपना राधा से ना भइल. राधा लउकबो कइल त लगन उतरला का बाद. बाकिर बोलल ना अपना मोहनवा से. मुँह फेर के चलि गइल. पायल छमकावत छम-छम. माँगि में ढेरहन गम-गम लाल-लाल सेनूर देखावत. मोहन के जीव धक्क से रहि गइल. तबहियो ऊ “आवऽ चलीं ददरी के मेला, आ हो धाना !” गावत गुनगुनात अकेलही चहुँप गइल बलिया के ददरी के मेला में. घूमल-फिरल, खइलसि-पियलसि आ रात खानि ओह जमाना के मशहूर भोजपुरी गायका जयश्री यादव के परोगराम सुनलसि. उनुकर गायकी मोहना बहुते मीठ लागल. खास कर के “तोहरे बरफी ले मीठ मोर लबाही मितवा !” गाना त जइसे जान निकाल लिहलसि. ठीक परोगराम का बाद मोहन जयश्री यादव से मिललसि. उनुका से गाना सीखे, उनुका के आपन गुरु बनावे के कामना रखलसि आ उनुकर गोड़ छू के आशीर्वाद मँगलसि. जयश्री यादव आशीर्वाद त दे दिहले बाकिर गाना सिखावे आ मोहन के चेला बनावे से साफे इंकार कर दिहलन. कहबो कइलन, “अबहीं बहुते टूटल बाड़ऽ त बात गाना गावे के करत बाड़ऽ बाकिर ई तोहरा वश के नइखे. अबही जवानी के जोश बा, जवानी उतरते हमरा के गरियइब. जा, हर जोतऽ, मजूरी धतूरी करऽ, भैंस चरावऽ.” ऊ कहले, “काहे गवनई में जिनिगी खराब कइल चाहत बाड़ऽ ?”\nमोहन मायूस हो के घरे लवटि आइल. बहुते कोशिश कइलसि कि गाना बजाना से छुट्टी मिल जाव. बाकिर भुला ना पावल. ऊ फेर गइल जयश्री यादव का लगे. फेर-फेर आवत-जात रहल. बेर-बेर जात रहल. बाकिर जयश्री यादव हर बेर ओकर मन तूड़लन.\nफेर ऊ भुला गइल जयश्री यादव के. बाकिर धाना ?\nमहीनों बीत गइल. मोहन फेर धाना के रुख ना कइलसि. धाना के ध्याने ना आइल मोहन के. ओकरा ध्यान में अब सिर्फ गाना आ बजाना रहे. ऊ आये दिन नया-नया गीत बनावे, गावे आ लोग के सुनावे. गवनई खातिर मोहन अपना गाँव में त मशहूर होइये गइल रजे, गाँव का आस-पास से होत हवात ऊ पूरा जवार में चिन्हाये लागल रहे. मोहन के आवाजो रहल मिसिरी जइसन मीठ आ पगाइल गुड़ जइसन सोन्ह सुगंध लिहले. अबले मोहन का हाथ में बजावे खातिर थरिया भा गगरा का जगहा एगो चंगो आ गइल रहे.\nऊ चंग बजावत-बजावत गावे आ गावत-गावत गाँव के कुरीतियन के ललकारे. ललकारे जमींदारन के अत्याचारन के, उनुका सामंती व्यवहारन के आ गरीब गुरबा के बन्हुआ मजदूर बनावे के साजिश के. गा के ललकारे, “अंगरेज भाग गइले तुहू भाग जा.” भा फेर “गरीबन के सतावल बंद कर दऽ”. एह फेर में मोहन के कई बेर पिटाईओ भइल आ बेईज्जतिओ. सीधे गाना के ले के ना, कवनो ना कवनो दोसरा बहाने. मोहना ई जानत रहे तबहियो ऊ गावल ना छोड़े. उलटे फेर एगो नया गाना के ले के खड़ा हो जाव कवनो बाजार, कवनो कस्बा, कवनो पेड़ का नीचे चंग बजावत, गावत.\nएही बीच मोहना के बिआहो तय हो गइल. लगन लाग गइल. बाकिर गवना तीसरे में तय भइल. शादी का बहाने मोहना के औरतन का बीचे धानो लउकल. धाना के बिआह त तय हो गइल रहे बाकिर गवना पाँचवे में तय भइल रहे. माने कि शादी के पाँच बरीस का बाद. दू बरीस त बीत चुकल रहे, तीन बरीस बाकी रहे. एने मोहनो के गवना तिसरके में तय भइल. माने कि तीन बरीस बाद.\nधाना गोर चिट्ट त पहिलही से रहुवे, अब घर से कम निकलला का चलते अउरी गोर हो गइल रहे. रंग का साथे साथ ओकर रुपो निखर आइल रहे. धानी चुनर पहिरले धाना के गठल देह अब कँटीलो हो चलल रहे. जब लमहर दिन बाद मोहना ओकरा के भर आँखि देखलसि त ऊ पहिले त सकुचाइल, फेर शरमाइल आ बरबस मुसुका दिहलसि. मुसुकइला से ओकरा गाल में बनल गड़हा मोहना के कंठ भर डूबा लिहलसि. बिबस मोहना ओकरा के बिना पलक झपकवले निहारते रहि गइल.\nबारात जब बिआह खातिर गाँव से बिदा भइल त मोहना के लोढ़ा ले के परीछे वाली तमाम औरतन में धानो एगो रहल. परिछावन में मोहना कवनो बहाने धाना के हाथ छू लिहलसि. छूअलसि त लागल जइसे कि दुनु के करंट लाग गइल. आ दुनु चिहुँक पड़ले. एक बेर एह वाकिया के जिक्र लोक कवि चेयरमैन साहब से पूरा संजीदगी से कइले त चेयरमैन साहब चुहल करत कहलें, “४४० वोल्ट के करंट लागल रहे का ?” लेकिन लोक कवि एह ४४० वोल्ट के तफसील तब बूझ ना पवले रहलन आ बाद में जब समुझवला पर समुझबो कइले त चहक के कहले, “एहू ले बेसी !”\nखैर मोहन बिआह करे तब ससुराल चहुँपल डोली में बइठ के. नगाड़ा तुरही बजवावत. सेनूरदान के बेरा आइल त पंडित जी के मंत्रोच्चार का साथे मोहना के सखी के साध लाग गइल. माँग त ऊ अपना मेहरारू के भरत रहल बाकिर याद ऊ करत रहल अपना सखी के. ध्यान में ओकरा धाना रहल. ओकरा लागल कि जइसे ऊ धाने के माँग भरत रहे. परीछन का समय धाना के हाथ के छूअन, छूअन से लागल करंट मोहना के मन पर सवार रहल.\nमोहना के बिआह मे धोबिया नाच के सट्टा भइल रहे. जब नाच चलत रहे तबो मोहना के मन भइल कि उठे आ उहो खड़ा हो के दू तीन गो बिरहा, कहँरवा गा देव. अउर कुछ ना सही त “आवऽ चलीं ददरी के मेला, आ हो धाना !” गा देव. बाकिर ई मुमकिन ना भइल काहे कि ऊ दुलहा रहुवे.\nखैर, बिआह कर के मोहना अपना गाँवे वापिस आइल. रस्म भइलीं स आ कुछ दिन बाद जब लगन उतर गइल त ऊ फेर गाँव के ताल आ बगइचा में गावत घूमल, “आवऽ चलीं ददरी के मेला, आ हो धाना !” बाकिर धाना कतहीं ना लउकल, सखी कतहीं ना भेटइली. जेकरा के मोहना संगी बनावे के आतुर रहल. हालांकि ओने सखिओ अब बेकरार रहली. बाकिर मोहना से मिले के राह ना लउकत रहल. तबहियो ऊ मोहना के ध्यान लगावे आ सखी सहेलियन का बीच छमकत झूम के गावे, “अब ना बचिहैं मोरा इमनवा हम गवनवा जइबो ना !” ऊ जोड़े, “साया सरकै, चोली मसकै, हिल्ले दुनु जोबनवा. हम गवनवा जइबो ना.” सखिओ सहेली तब धाना से ठिठोली करसु, ” काहे मकलात बाड़ू. बउरा जिन, दिन धरवा ल. आ नाहीं त अलबेला मोहनवा से जी लगा ल. वोहू के गवना अबहिना नाईं भइल बा. त कई देई तोहर गवना, बाकिर इमनवा ले के !” त कवनो सहेली ताना मारत पूछ देव, “कइसे जइबू गवनवा हे धाना !” आ तब के एगो मशहूर गाना ठेका ले के गावे, “ससुरा में पियवा बा नादान रे माई नइहर में सुनलीं !”\nधत् ! कहत सकुचात धाना बातचीत से भाग खड़ा होखे. लेकिन सखी सोचत रहली साँचहू मोहनवे का बारे में. सपनो में ऊ मोहनवे का साथे होखसु. कबो चकई के चकवा खेलत कबो अमवारी में ढेला मार के कोइलासि खात. सपनो में ऊ आपन गवनो देखसु बाकिर डोली में अपना मरद का साथे ना बलुक मोहनवे के साथे बईठल होखसु. बाकिर सब कुछ सपने भर में. अपना मरद के शकल त धाना के मालूमे ना रहल. बिआह में नाउनिया हाथ भर के घूंघट भर, चादर ओढ़ा के अतना कस के पकड़ के बइठल रहुवे कि आँखि उठा के देखल त दूर धाना आँखो ना उठा पवले रहल. सगरी बिआह आँख बन्द कइले-कइल पूरा हो गइल रहे. सेनूर का समय त देह थरथर काँपत रहल धाना के आ आँखि रहल बन्द. बस सहेलियन का मार्फते जनलसि कि छाती चउड़ा बा, रंग साँवर बा आ पहलवानी देह बा. बस !\nत सपनो वाला गवना में डोली में अपना मरद के छवि धाना देखबो करे त कइसे भला ?\nहालांकि ऊ अपना मरद से बिना देखले सही प्यारो बहुत करत रहे. ओकरे नाम के सेनूर माँग में भरत रहल, तीज के व्रत करत रहे. अपना मरद से प्यार करे के ओकर कवनो थाह ना रहे. एक बेर त गाँवे में पट्टीदारी के एगो घर से एकदम नया स्वेटर चोरा के ऊ कई दिन लुकवले रखलसि आ फेर गाँवे के एगो नादान किसिम के लड़िका का हाथे अपना ओह बिना देखल मरद के पठावल चहलसि. चुपके चुपके कि केहू के पता ना चले. लेकिन स्वेटर ले जाये वाला ऊ लड़िका अतना नादान निकलल कि ओकरा गाँव से बहरी निकले का पहिलही बात खुल गइल कि धाना अपना मरद के कुछ पठावत बिया.\nका पठावत बिया ?\nउ चरचा गाँव में चिंगारी जइसन फइलल आ शोला बनि गइल. आखिर में हाथ से सी के सीलबन्द कइल ऊ झोरी खोलल गइल त उलटा सीधा इबारत में लिखल एगो चिट्ठी निकलल जवना में सिर्फ “पराननाथ, परनाम. धाना.” लिखल रहे आ ऊ स्वेटर निकलल. लोग के आँखि फइल गइल आ फेर ई बात फइलतो देर ना लागल कि धाना त चोट्टिन निकलल. धाना पढ़ल लिखल त रहल ना. त ई चिट्ठी के लिखल इहो सवाल निकल गइल आ पता चलल कि दर्जा चार में पढ़े वाला एगो लड़िका से धाना लिखववले रहल.\nबड़ बुजुर्ग कहलें, “बच्ची हियऽ !” कहि के बात टरबो कइले बाकिर बेइज्जति बहुते भइल धाना के.\nबेइज्जति धाना के भइल आ घवाहिल भइल मोहन. दू बात से. एक त ई कि धाना के कोमल मन के केहू ना समुझल, ओकरा मर्म आ प्रीति के पुकार के ना समुझल. उलुटे ओकरा के चोट्टिन घोषित कर दिहल. दोसरे ई कि अगर धाना के अपना मरद खातिर ई स्वेटर पठावही के रहल त ओह बकलोल लौंडा से भिजवावे के का जरुरत रहल. कवनो हुसियार आदमी से भेजीत. हमरा के कहले रहीत. हम जा के दे आइल रहतीं ओकरा मरद के स्वेटर. केहू के पतो ना लागीत आ परेम सनेसा चहुँपियो जाइत.\nलेकिन अब त सगरी खेल बिगड़ गइल रहे. ओने धाना बेइज्जत रहल, एने मोहन आहत. गाँव में, जवार में घटल हरबात पर गाना बना देबे वाला मोहना से कुछ उज्जड टाइप के लोग धाना के एह स्वेटर चोरावे वाली घटनो पर गाना बनावे के आग्रह बेर-बेर करिके तंज कसले. एहू बात के मोहना के बहुत खराब लागल आ बेर-बेर लागल. हर बेर ऊ अपना मन के चुप लगा देव. अपना आक्रोश के लगाम लगा देव धाना के आन का खातिर. नाहीं बेबात बात के बतंगड़ बन जाइत आ धाना के नाम उछलीत कि मोहनवा धनवा खातिर लड़ गइल. बहुते बेइज्जति होखीत. से मोहनवा खामोश रहि जाव एइसन तंजबाजन का बाति पर.\nऊ कहल जाला नू कि रात गइल, बात गइल. त धीरे-धीरे इहो बाति बिसर गइल. एक मौसम बीत के दोसर, दोसरका बीत के तिसरका मौसम आ गइल.\nफेरु अगिला कड़ी में\nअपना कहानी आ उपन्यासन का मार्फत लगातार चरचा में रहे वाला दयानंद पांडेय के जन्म ३० जनवरी १९५८ के गोरखपुर जिला के बेदौली गाँव में भइल रहे. हिन्दी में एम॰ए॰ कइला से पहिलही ऊ पत्रकारिता में आ गइले. ३३ साल हो गइल बा उनका पत्रकारिता करत, उनकर उपन्यास आ कहानियन के करीब पंद्रह गो किताब प्रकाशित हो चुकल बा. एह उपन्यास “लोक कवि अब गाते नहीं” खातिर उत्तर प्रदेश हिन्दी संस्थान उनका के प्रेमचंद सम्मान से सम्मानित कइले बा आ “एक जीनियस की विवादास्पद मौत” खातिर यशपाल सम्मान से.\nवे जो हारे हुये, हारमोनियम के हजार टुकड़े, लोक कवि अब गाते नहीं, अपने-अपने युद्ध, दरकते दरवाजे, जाने-अनजाने पुल (उपन्यास), बर्फ में फंसी मछली, सुमि का स्पेस, एक जीनियस की विवादास्पद मौत, सुंदर लड़कियों वाला शहर, बड़की दी का यक्ष प्रश्न, संवाद (कहानी संग्रह), सूरज का शिकारी (बच्चों की कहानियां), प्रेमचंद व्यक्तित्व और रचना दृष्टि (संपादित), आ सुनील गावस्कर के मशहूर किताब “माई आइडल्स” के हिन्दी अनुवाद “मेरे प्रिय खिलाड़ी” नाम से प्रकाशित. बांसगांव की मुनमुन (उपन्यास) आ हमन इश्क मस्ताना बहुतेरे (संस्मरण) जल्दिये प्रकाशित होखे वाला बा. बाकिर अबही ले भोजपुरी में कवनो किताब प्रकाशित नइखे. बाकिर उनका लेखन में भोजपुरी जनमानस हमेशा मौजूद रहल बा जवना के बानगी बा ई उपन्यास “लोक कवि अब गाते नहीं”.\nदयानंद पांडेय जी के संपर्क सूत्र\n5/7, डाली बाग, आफिसर्स कॉलोनी, लखनऊ.\nमोबाइल नं॰ 09335233424, 09415130127\ne-mail : dayanand.pandey@yahoo.com\nबतकुच्चन – १०\nई सब रोग गरीबी के\nOne thought on “लोक कवि अब गाते नहीं – ८”\nMay 8, 2011 at 8:52 pm


‘‘प्रेम दीवानी’’ में स्मृति सिन्हा – Anjoria\nभोजपुरी के चर्चित अभिनेत्री स्मृति सिन्हा ‘प्रेम दीवानी’ फिलिम में एकदमे नया अंदाज में नजर अइहें. डॉ. सुनील कुमार के बनावल एह फिलिम में स्मृति गाँव के एगो भोली-भाली लइकी चंदा के भूमिका में बाड़ी जेकरा ला अपना माता-पिता आ बडे बुजुर्ग के सम्माने सब कुछ बा. फिलिम में स्मृति के नायक बाड़ें राकेश मिश्रा.\nस्मृति सिन्हा के ‘‘प्यार झुकता नहीं’’ फिलिमो अब प्रदर्शन ला तइयार बा.


Lyric New Bhojpuri Song 2018 शादी से पहिले करेजा ओढ़नी हटा के मजा मार लेबे दा सुपर हिट Ringtone Mp3 [11.74 MB] | Music Tunes\nList of Lyric New Bhojpuri Song 2018 शादी से पहिले करेजा ओढ़नी हटा के मजा मार लेबे दा सुपर हिट Ringtone\nReviewed by Yessi on Wednesday November 21 2018 ★ 94 out of 96 based on 30 user ratings\nFree Lyric New Bhojpuri Song 2018 शादी से पहिले करेजा ओढ़नी हटा के मजा मार लेबे दा सुपर हिट Ringtone Download Mp3 ● Free Mp3 Lyric New Bhojpuri Song 2018 शादी से पहिले करेजा ओढ़नी हटा के मजा मार लेबे दा सुपर हिट Ringtone ● Mp3 Downloader Lyric New Bhojpuri Song 2018 शादी से पहिले करेजा ओढ़नी हटा के मजा मार लेबे दा सुपर हिट Ringtone Free Download ● Mp3 Download Lyric New Bhojpuri Song 2018 शादी से पहिले करेजा ओढ़नी हटा के मजा मार लेबे दा सुपर हिट Ringtone Mobile ● Download Free Lyric New Bhojpuri Song 2018 शादी से पहिले करेजा ओढ़नी हटा के मजा मार लेबे दा सुपर हिट Ringtone Music Online ● Mp3 Lyric New Bhojpuri Song 2018 शादी से पहिले करेजा ओढ़नी हटा के मजा मार लेबे दा सुपर हिट Ringtone Songs Free Download ● Mp3 Download Lyric New Bhojpuri Song 2018 शादी से पहिले करेजा ओढ़नी हटा के मजा मार लेबे दा सुपर हिट Ringtone Youtube.\nविवाह गीत/Shadi Song|-Ja Ja Beti-जा जा बेटी-Singer Birbal Nayak-Lyrics- Bhim Suman Jaspur-#विदाई गीत\nYesula Jivisthe New Telugu Christian song with Lyrics||Jesus telugu New song ||Telugu Christian song\nBhojpuri ka sabse superhit ringtone song 2018\n2018 का सुपर डुपर हिट गाना आर .के. से शादी करा द ना-R.K KARA D NA- Singar Rahul Prajapati\nशादी से पहिले सब कईला || Shadi Se Pahile || Roshani Rani || Popular Bhojpuri Song 2018\nडॉली के शादी-Shaadi Naya Naya Hua- Manish Giri Chelu\n• దేవ యెహోవా New Christian Song with Lyrics in telugu||Telugu Christian song||Jesus telugu song New\n• పరిశుద్ధుడవై-Hosanna ministries 2018 song\n• Song on Names of Books in Bible || Telugu Christian Songs || Jayashali Songs\n#LyricNewBhojpuriSong2018शादीसेपहिलेकरेजाओढ़नीहटाकेमजामारलेबेदासुपरहिटRingtone #LyricNewBhojpuriSong2018शादीसेपहिलेकरेजाओढ़नीहटाकेमजामारलेबेदासुपरहिटRingtoneMp3 #LyricNewBhojpuriSong2018शादीसेपहिलेकरेजाओढ़नीहटाकेमजामारलेबेदासुपरहिटRingtoneRingtone #LyricNewBhojpuriSong2018शादीसेपहिलेकरेजाओढ़नीहटाकेमजामारलेबेदासुपरहिटRingtoneVideo #LyricNewBhojpuriSong2018शादीसेपहिलेकरेजाओढ़नीहटाकेमजामारलेबेदासुपरहिटRingtoneMp4 #LyricNewBhojpuriSong2018शादीसेपहिलेकरेजाओढ़नीहटाकेमजामारलेबेदासुपरहिटRingtoneLyrics #LyricNewBhojpuriSong2018शादीसेपहिलेकरेजाओढ़नीहटाकेमजामारलेबेदासुपरहिटRingtoneChord #Mp3 #FreeMp3 #FreeMp3Download


बिस्व धरोहर स्थल - विकिपीडिया\nबिस्व धरोहर स्थल\nबिस्व धरोहर स्थल (अंगरेजी: World Heritage Site) कौनो अस्थान (जइसे की कौनों बिल्डिंग/भवन, शहर, कॉम्प्लेक्स, रेगिस्तान, जंगल, दीप, झील, स्मारक, भा पहाड़) होखे ला जेवन की यूनेस्को (UNESCO) की द्वारा सांस्कृतिक, प्राकृतिक या अइसने कौनों महत्व की कारन बिस्व धरोहर की लिस्ट में शामिल कइल जाला। ई लिस्ट अंतरराष्ट्रीय बिस्व धरोहर प्रोग्राम की तहत, जौना के यूनेस्को के बिस्व धरोहर कमेटी चलावे ले आ जवन जनरल असेम्बली में चुनल 21 गो मेंबर देस सभ द्वारा बनावल जाले।\nयूनेस्को (UNESCO) के बिस्व धरोहर कमेटी के लोगो\nजुलाई 2015 ले, एह लिस्ट में 1031 स्थल: 802 सांस्कृतिक, 197 प्राकृतिक, आ 32 गो मेरवन स्थल बाड़ें जेवन 163 देस में छिटाइल बाड़ें। अगर देस अनुसार लिस्ट देखल जाय त, इटली में 51 स्थल बाड़ें आ ई पहिला नंबर पर बाटे। एकरा बाद, चीन (48), स्पेन (44), फ्रांस (41), जर्मनी (40), मैक्सिको (33), आ सातवाँ नंबर पर भारत (32) की साथ अगिला क्रम पर बाड़ें। यूनेस्को इनहन के एगो पहिचानक नंबर देला, आ अब नया सिस्टम में जेवन स्थल ई लिस्ट से बाहर हो गइल बाड़ें उन्हन के नंबर भी सुरक्षित राखल जाला जेवना से ई पहिचान नंबर कुल के संख्या 1200 से अधिका हो चुकल बाटे हालाँकि वर्तमान (लिस्ट) में अइसन स्थल सब के संख्या कम बाटे।\nहर एक बिस्व धरोहर स्थल कानूनी रूप से ओही राज्य या राष्ट्र के हिस्सा मानल जाला जौना में ऊ मौजूद बाटे, बाकी यूनेस्को इनहन के सुरक्षा आ संरक्षण की दृष्टी से अंतरराष्ट्रीय समुदाय के सामूहिक इंट्रेस्ट के बिसय मानेला।\n↑ "The World Heritage Committee". UNESCO World Heritage Site. पहुँचतिथी 28 नवंबर 2015.\nविकिमीडिया कॉमन्स पर बिस्व धरोहर स्थल से संबंधित मीडिया\nUNESCO World Heritage portal – Official website (अंग्रेजी में) and (फ्रेंच में)\n"https://bh.wikipedia.org/w/index.php?title=बिस्व_धरोहर_स्थल&oldid=666397" से लिहल गइल\nLast edited on 12 मार्च 2020, at 05:37\nएह पन्ना पर आखिरी बेर संपादन 12 मार्च 2020 के 05:37 बजे भइल रहल।


"लहू के दो रंग" बजवलसि कामयाबी के डंका – Anjoria\n"लहू के दो रंग" बजवलसि कामयाबी के डंका\nJanuary 9, 2013 Editor मनोरंजन 0\nपिछला साल 2012 में हालांकि अनेके भोजपुरी फिलिमन के दर्शक पसंद कइलें बाकिर “लहू के दो रंग” के जादू ओह लोग का माथे चढ़ के बोलल. फिलिम साल के 2012 ब्लॉकबस्टर साबित भइल. एह कामयाबी के मायने तब अउर खास हो जाई जब जानब कि ई बड़हन फिलिमन का बीचे रिलीज होखला का बावजूद ई सफलता लिहलसि.\nकसल पटकथा आ नया तरीका के प्रस्तुतीकरण का साथे नवोदित अभिनेता राजेश राज के धमाकेदार एक्टिंग एकरा के अइसन बना दिहलस जइसन फिलिम के दर्शक ढेर दिन से तिकवत रहले. पूरा तरह से फैमिली ऑडियंस ला बनल ई फिलिम भोजपुरिया लटका-झटका से एकदमे फरका रहल आ बावजूद एकरा बॉक्स ऑफिस पर आपन दबंगई देखावत सभका के चउँकवलस\nखेसारी लाल, अंजना सिंह आ राजेश राज स्टारर एह फिलिम के रंग अबहियों दर्शकन पर चढ़ल बा. एह फिलिम से भोजपुरी इंडस्ट्री में एगो नया सितारा राजेश राज के जनम भइल बा जिनकर मजबूत आ लम्बा-चौड़ा कद-काठी में दर्शकन के एगो मुकम्मल एक्शन हीरो के अक्स नजर आइल बा. आजु राजेश राज इंडस्ट्री के हॉट केक बन गइल बाड़ें आ हर तरफ उनका कामयाबी के चरचा होखत बा.\n(स्पेस क्रिएटिव मीडिया)\nकिरण यादव के ‘जय पंडित’


अजीत दुबे के मिलल चन्‍द्रशेखर सम्‍मान – Anjoria\nअजीत दुबे के मिलल चन्‍द्रशेखर सम्‍मान\nअप्रैल 19, 2011 अजीत दुबे, भोजपुरी\nपूर्व प्रधानमंत्री आ समाजवादी नेता स्‍व. चन्‍द्रशेखर के जन्‍म दिन पर नेशनल थिंकर्स फोरम दिल्‍ली के लक्ष्‍मीपति सिंहानिया आडिटोरियम में “चन्‍द्रशेखर: एक राष्‍ट्रवादी चिंतक” विषय पर एगो सेमिनार आयोजित कइले रहुवे जवना में समाज के अलग अलग क्षेत्र में बढ़िया काम करे वाला लोग के चंद्रशेखर सम्‍मान से सम्मानित कइल गइल. एह क्रम में भोजपुरी भाषा के विकास आ ओकरा के संवैधानिक मान्‍यता दिआवे में लागल भोजपुरी समाज, दिल्‍ली के अध्‍यक्ष अजीत दुबे आ इरमल मारला, प्रमोद कुमार दूबे (विधि क्षेत्र), अंबारी कृष्‍णमूर्ति (ट्रेड यूनियन क्षेत्र), ए.एस.कुमार, संतोष कुमार सिंह, कल्‍पनाथ चौबे (शिक्षा क्षेत्र), प्रमोद कुमार उपाध्‍याय अउर रवि सिंह (पत्रकारिता क्षेत्र), प्रहलाद सिंह (कृषि क्षेत्र), गोपाल नस्‍कर, खुशवंत सिंह राव आ बृज किशोर पाण्‍डेय वगैरह के सम्‍मानित कइल गइल.\nचंद्रशेखर जी का बारे में फोरम के महासचिव डा. एस.पी. सिंह कहले कि चंद्रशेखर खाली राजेनेता ना रहलें बलुक एगो महान राष्‍ट्रवादी चिंतको रहले जेकरा राजनीति का केन्द्र में हमेशा आम आदमी रहत रहे, स्‍व. चन्‍द्रशेखर के सुपुत्र आ बलिया से सांसद नीरज शेखर अपना पिता के याद करत कह,े कि ऊ उनका पदचिन्‍हन पर चले के पूरा कोशिश करत बाड़े. समारोह के मुख्‍य अतिथि पूर्व केन्‍द्रीय मंत्री रामविलास पासवान के कहना रहे कि चन्‍द्रशेखर जी अपना आप में एगो पूरा संस्‍था रहलें. आजु उनुका जइसन विलक्षण प्रतिभा के राजनेता के कमी बहुते बड़ शून्यता के बोध करावता.\nसमारोह में पूर्व केन्‍द्रीय मंत्री डा. संजय सिंह, पूर्व सांसद संतोष भारती, सांसद लोकेन्‍दर सिंह काल्‍वी, गाजीपुर के पूर्व कलेक्‍टर कमल टावले आ बलिया के पूर्व कलेक्‍टर शंकर अग्रवाल, चंद्रशेखर जी के राजनीतिक सलाहकार रहल एच.एन. शर्मा वगैरह लोग चंद्रशेखर जी से जुडल आपन संस्‍मरण सुनावल.\nएह मौका पर भोजपुरी में बोलत अजीत दुबे कहले कि ई बहुते दुखद बा कि देश में हिन्‍दी के बाद सबसे ज्‍यादा लोग के आ दुनिया के बीस करोड. से बेसी लोगन के भाषा भोजपुरी आजुवो संवैधानिक मान्‍यता से वंचित बिया. एह मंच से ऊ फेर आवाज उठवलन कि सरकार जल्‍दी से जल्‍दी भोजपुरी के संविधान के आठवाँ अनुसूची में शामिल करे.\nसेमिनार आ सम्‍मान समारोह का बाद दूसरा सत्र में सांस्‍कृतिक कार्यक्रम के तहत भोजपुरी गायक मोहन राठौर आ अनामिका सिंह भोजपुरी लोकगीतन के शानदार प्रस्‍तुति कइले.\nटीवी मीडिया के देशछवि के चिन्ता नइखे\nमौर्यो टीवी पर देखावल जाई भोजपुरी फिलिम\nOne thought on “अजीत दुबे के मिलल चन्‍द्रशेखर सम्‍मान”\nDevkant Pandey कहते हैं:\nअप्रैल 21, 2011 को 10:28 पूर्वाह्न पर\nभोजपुरिया समाज आ संस्कृति के बढाव आ विकास खातिर श्री अजीत दुबे जी जेह तरे दिल्ली में लागल बाडे उ वाकई में काबिले तारीफ बा… उनकर जेतना भी तारीफ कैल जा कम बा, आज दिल्ली में भोजपुरी के कवनो अनुष्टान अजीत दुबे जी के बिना अधूरा लागेला, अगर ई कहल जाव त कवनो अचरज के बात ना होई कि आज दिल्ली में दुबे जी भोजपुरी के पर्याय बन चुकल बानी. बहुत बहुत बधाई आ भगवान से ई प्रार्थना कि भगवान उनकर आत्मबल आ शक्ति एही तरे बनवले रहे आ उ एहिंगा उत्साह आ जोश के संगे ए पुण्य सामाजिक आ सांस्कृतिक अनुष्टान में लागल रहे औरी उनकर कीर्ति के पताका चहु ओर फैले .


राष्ट्रिय – Page2– Aapan Birgunj\nसंक्रमित संख्या २५ हजार से बहुती भईला पर लकडाउन करे\nकाठमाण्डु, ७ कुवार । स्वास्थ्य तथा जनसंख्या मन्त्रालय सक्रिय संक्रमित के संख्या २५ हजार से बहुती भईला पर फेर लकडाउन करे के सिफारिस कइले बा । मन्त्रालय के इन्सिडेन्ट कमाण्ड सिस्टम के बइठक २५ हजार से बहुती सक्रिय संक्रमित भईला पर फेर बन्द करे के निष्कर्ष निकलले बा । २५ हजार से बहुती संक्रमित भईला […]Read More\nवीर अस्पताल में मृत शरीर से अंग निकाले के आरोप\nकाठमाण्डू, ७ कुवार । वीर अस्पताल में कुछ दिन पहिले एक कोरोना संक्रमित मृतक के मृत शरीर से अंग निकालल गईल कहत अनेकन सामाजिक सञ्जाल आ सञ्चारमाध्यम में प्रकाशित भइला प्रति अस्पताल के ध्यानाकर्षण भईल अस्पताल जानकारी करवले बा । कैदी रामलखन जैसवाल के मृत शरीर सडल गलल अंग के रुप में परिर्वतन भईल अस्पताल […]Read More\nडा. गोविंद केसी संघे भईल अमानवीय व्यवहार पर नेपाल चिकित्सक\nकाठमाण्डु, ७ कुवार । नेपाल चिकित्सक संघ डा. गोविन्द केसी के साथ भइल अमानविय व्यवहार प्रति घोर आपत्ति जनवले बा। संघ विज्ञप्ति जारी करत सत्याग्रह में बइठल डा. केसी के साथ भईल गैरमानवीय व्यवहार कहत उ घटना के निन्दा करत आपत्ति जनवले बा । ‘त्रिभुवन अन्तराष्ट्रिय बिमानस्थल से सुरक्षाकर्मी लोग डा.केसी के लोकतान्त्रिक मूल्य, मान्यता […]Read More


Banaras And Sadhe teen Haweli Story in Bhojpuri - Bhojpuri: बनारस 'साढ़े तीन हवेली' क भी शहर! – News18 हिंदी\nबनारस अउर साढे़ तीन हवेली! इ बात केहूं के भी अचरज में डालि सकयला. लेकिन इहय अचरज बनारस क असली रज हौ, राज हौ. इ रज अउर राज क आजतक केव थाह नाहीं लगाइ पइलस. लोग अचरज के साथे आवयलन, माथे पर रज लगावयलन, वापस लउटि जालन. इहय बनारस हौ. जवन भी कल्पना में आइ जाय, समझि ल उ बनारस में साकार हौ. बनारस हलांकि साकार अउर निरंकार दूनों क शहर हौ. अपने हिसाब से जे जवन चुनि लेय. बनारस अपने आप में ब्रह्मांड हौ.\nदुनिया क एक सबसे पुराना शहर बनारस ’साढे़ तीन हवेली क शहर’ भी कहाला, इ अपने आप में एक रहस्य हौ. जहां गंगा क चौरासी घाट, हजारन मंदिर, असंख्य इमारत, अनगिनत गली, कई महल-महाल अउर किला मौजूद होय, उहां साढ़े तीन हवेली क एतना रुतबा! खास बात इ कि गिनती भले साढ़े तीन हौ, लेकिन हवेली चार हइन. इ कवन गणित हौ, आजतक पता नाहीं चलि पइलस. बस आपन-आपन कयास हौ. इ साढे़ तीन हवेली क का खासियत हौ, एकरे बारे आगे विस्तार से चर्चा होई. पहिले इ जानब जरूरी बा कि हवेली केके कहल जाला, हवेली का खासियत का होला.\nहवेली क मतलब अइसन भवन से होला, जवने में हर तरह क सुविधा मौजूद होय. जिनगी के कवनो गतिविधि बदे बहरे न निकलय के पड़य. इहां इ बात जानब जरूरी हौ कि हवेली क विचार बहुत पुराना हौ, एह से आज के तारीख में जरूरी सुविधा से तुलना नाही कयल जाइ सकत. हवेली के भीतर कई ठे कमरा, अंगना, बरामदा के अलावा पशु अउर घोड़न बदे अस्तबल, कुंआ, दीवानखाना, तहखाना अउर हवादार झरोखा मौजूद रहयं. बनारस में अइसन कई ठे पुरानी हवेली आज भी मौजूद हइन. एहमें देवकीनंदन क हवेली, कंगन वाली हवेली, काठ वाली हवेली, कश्मीरीमल क हवेली, भदैनी हवेली, विश्वंभरदास क हवेली, पांडे हवेली शामिल हइन. पांडे हवेली के नाम से त एक ठे पूरा महल्ला हौ. लेकिन बनारस के साढे तीन हवेली में एकर जिकर नाहीं हौ. जवन चार हवेली साढ़े तीन गिनल जालिन, उ देवकीनंदन क हवेली, कंगन वाली हवेली, काठ वाली हवेली अउर कश्मीरीमल क हवेली हौ. चार के साढ़े तीन काहे गिनल गयल, चार में आधी कवन हौ, बाकी हवेलिन के हवेली काहे नाहीं मानल गयल, एकर जवाब आजतक खाटी से खाटी बनारसी ठलुआ भी नाहीं देइ पइले हयन. बहरहाल, अब साढे़ तीन हवेली पर आवा.\nबनारस में देवकीनंदन क हवेली सबसे प्रमुख हौ. रामापुरा महल्ला में मौजूद इ हवेली कवनो डेढ़ सौ साल पहिले प्रयाग के आनापुर क जमींदार बाबू देवकीनंदन सिंह बनवउले रहलन. अंगरेज ओन्हय रामापुरा महल्ला क जिम्मेदारी सौंपलन त उ काशी आइ के रामापुरा में रहय लगलन. एही दौरान उ हवेली क निर्माण करइलन. दस बिगहा जमीनी पर पथरे से बनल इ हवेली विशुद्ध रूप से भारतीय स्थापत्य कला क नमूना हौ. हवेली क मुख्य दरवाजा बहुत बड़ा हौ अउर ओहपर बहुत सुंदर कलाकारी कयल गयल हौ. पांच तल्ला वाली हवेली में कई बरामदा अउर अंगना हयन. हर मंजिल पर चारों ओरी हवादार अउर रोशनीदार कमरा हयन. बतावल जाला कि ओह समय इंग्लैंड से तीन लिफ्ट भारत आयल रहल. एक लिफ्ट काशी में लगावय क योजना रहल. देवकीनंदन उ लिफ्ट अपने हवेली में लगवावय चाहत रहलन. कवनो कारण से लिफ्ट नाहीं मिलि पइलस. एकर ओन्हय एतना दुख भयल कि हवेली बनले के बाद उ कभौ एहमे रहय नाहीं अइलन. इ हवेली उपेक्षित हौ, लेकिन खंडहर एकरे बुलंदी क अहसास आज भी करावयला.\nदूसरकी कंगन वाली हवेली पंचगंगा घाटे के बगल में बनल हौ. इ हवेली भी पांच तल्ला क हौ. एकर निर्माण लगभग पांच सौ साल पहिल राजा मानसिंह करइले रहलन. पथरे से बनल इ हवेली में चार ठे बड़ा-बड़ा अंगना हयन, अउर चारों अंगना से लगल 20 ठे बड़ा-बड़ा बरामदा. बरामदा से लगल कुल 48 कमरा हयन. कमरा एह तरीके से बनल हयन कि हमेशा झर झर हवा बहयला अउर सूरुज बिसवय तक कुल कमरन में रोशनी रहयला. हवेली क खासियत इ हौ कि मुख्य दरवाजा के ओरी से देखा त इ एक तल्ला क देखाला, लेकिन गंगा घाटे के ओरी देखा त पांच तल्ला क. कुछ लोगन क कहना हौ कि एही खासियत के नाते एही हवेली के आधी मानल जाला. लेकिन एकरे पीछे कवनो प्रमाणिक तथ्य उपलब्ध नाहीं हौ. मानसिंह इ हवेली बाद में रामगोपाल गोस्वामी के दान कइ देहले रहलन. आज भी ओनकर वंशज हवेली में रहयलन. लेकिन एकर हालत भी अच्छी नाहीं हौ.\nग्वालियर क राजघराना चौखंभा सब्जी मंडी के बगल में एक ठे लकड़ी क हवेली बनवइलस. किवदंती हौ कि कवनो ज्योतिषी लकड़ी के घरे में काशी वास करय क राजा के सलाह देहले रहल. काठ वाली हवेली क मुख्य दरवाजा से लेइके भीतर कुल दीवार लकड़ी से बनावल गइल हौ. हवेली बनावय में बहुत समय लगल रहल, काहे से कि मूसे के बीली नियर पक्का महाल के गलिन में बड़ा-बड़ा लकड़ी पहुंचाइब कठिन काम रहल. लकड़ी क इ आलीशान हवेली पांच मंजिल क हौ. कुछ लोग काठ वाली हवेली के ही आधी मानयलन, काहें से कि इ अकार में छोटी हौ. इ हवेली देखय आज भी लोग पहुंचयलन. साढ़े तीन हवेली क आखिरी किरदार कश्मीरीमल क हवेली सिद्धेश्वरी महल्ला में मौजूद हौ. हवेली क निर्माण कश्मीरीमल नावे क एक ठे रईश 1774 ईस्वी के आसपास करइले रहलन. इ हवेली भी काफी बड़ी हौ अउर दुइ हिस्सा में हौ. हवेली क दीवानखाना, बरामदा, कमरा अउर तहखाना शानदार हयन. लेकिन सब उपेक्षा क शिकार.\nइ बात सही हौ कि आज ऊंची अउर आधुनिक इमारत के युग में पुरानी हवेली प्रासंगिक नाहीं रहि गइल हइन. लेकिन काशी के बचावय के हवऽ त एकर पुरातनता हर हाल में बचावय के पड़ी. पुरानी चीजी के, पुराने ढांचा के खतम कइ के कवनो नई चीज जरूर बनि जाई, लेकिन फिर उ काशी न रहि जाई, जवने के देखय-जानय दुनिया भर क लोग इहां आवयलन. इ साढे़ तीन हवेली के ही नाहीं, बल्कि जेतना भी धरोहर हयन, सबके बचावय, सजावय अउर संवारय क जरूरत हौ. पुरानी धरोहर में ही असली बनारस हौ.


आइबेरी Auxus Aura A1 Mobile Phone के भारत में दाम और स्पेसिफ़िकेशन्स |डिजिट Bhojpuriसैमसंगएप्पलएसुसइंटेक्समाइक्रोमैक्सBuy Digit SubscribeCurrent/ past issueMenuसैमसंगएप्पलएसुसइंटेक्समाइक्रोमैक्सजादा 360एसरअकाइअल्काटेलएक्वाअर्चोसबेनक्यूब्लैकबेरीबी.एल.यू.बी.क्यू.लिएकोरिंगिंग बेल्सTuringBuy Digit SubscribeCurrent/ past issueAdvertiseSearchSearchclose A क అ हिंदीతెలుగుमराठीമലയാളംEnglishதமிழ்বাংলাਪੰਜਾਬੀଓଡିଆગુજરાતીಕನ್ನಡঅসমীয়াاردوLanguages:LoginsignupLogin WithloginsignupLogin WithUsernameEmailPasswordConfirm Password\nXडिजिटमोबाइल फोनआइबेरीआइबेरी Auxus Aura A1 iBerry आइबेरी Auxus Aura A1 अपडेटेड13 - May - 2016Read in EnglishTweet आइबेरी Auxus Aura A1 तुलना\nकहाँसे खरीदे के बा9990अभी खरीदींआइबेरी Auxus Aura A1 इंडिया मे दाम\nअभी खरीदींआइबेरी Auxus Aura A1 संक्षिप्त विवरणआइबेरी Auxus Aura A1 Smartphone5-इंच स्क्रीन TFT LCD Capacitive touchscreen के साथ आवेला, जौना के रेज़ल्यूशन 540 x 960 पिक्सल तथा पिक्सल घनत्व 220 पर इंच बा | फोन 1.4 Ghz Octa कोर प्रोसेसर से संचालित बा और एकर रैम 1 GB बा. आइबेरी Auxus Aura A1 Android 4.4.2 ओएस पे काम करेला.फोन के दूसर ज़रूरी गुण और जानकारी नीचे दीहल बा :आइबेरी Auxus Aura A1 Smartphone September 2014 मे लॉंच भईल रहे|ई Smartphone के Dual सिम ह|फोन MediaTek MTK6592 प्रोसेसर से संचालित बा|ई स्मार्ट्फोन 1 GB रैम के साथ आवेला| फोन मे 8 GB आंतरिक स्टोरेज बा|एकर आंतरिक स्टोरेज माइक्रो एसडी कार्ड के सहायता से 64 GB बढ़ावल जा सकेला| फोन मे 2800 mAh बैटरी लागल बा|आइबेरी Auxus Aura A1 मे कनेक्टिविटी के तरीका बा : ,GPS,HotSpot, फोन मे प्रमुख कैमरा 13 मेगा पिक्सेल शूट करे वाला बा|आइबेरी Auxus Aura A1 के कैमरा मे Auto Focus,,Video Recording लोड बा| स्मार्ट फोन मे आगे वाला कैमरा 8 MP के सेल्फी ले सकेला|आइबेरी Auxus Aura A1 विशेष विवरण मूल जानकारीउत्पाद के नाम\n146 x 71 x 7.5\nआइबेरी Auxus Aura A1 Rs. 9990 Buy Now\nसैमसंग गैलक्सी J3 With S Bike... Rs. 7990 Buy NowBuy Now\nलेनोवो Vibe K5 Note (Gold, 32... Rs. 11999 Buy NowCOMPARE आइबेरी Auxus Aura A1 WITH... फ्लाई F45s Compareमाइक्रोमैक्स Canvas Juice 4G Compareयू.एम.आई. X1 Compareलावा V5 Compareसैमसंग गैलक्सी J2 4G Compareबी.वाई.ओ.एन.डी. Phablet PI Compareलेनोवो Vibe K5 Plus Compareलाइफ Water5Compareमाइक्रोमैक्स MAd A94 Compareज़ियौमी Redmi Note 3G ComparePlease selectस्वाइप Elite Sense वीवो Y55S एसुस ZenFone लाईव ZB501KL एल.जी. X पावर2360 N5 ज़ियौमी Mi Max2ज़ोपो रंगीन C5 वीवो Y53 जेड.टी.ई. Blade A602 स्वाइप Elite3ज़ियौमी Redmi5एल.जी. V30 जेड.टी.ई. Gigabit UMIDIGI Z Pro एसुस Zenfone3Go लेनोवो Zuk Edge II सैमसंग गैलक्सी J5 2017 नोकिया 3310 एसुस Zenfone Go 5.0 LTE ZB500KL ज़ियौमी Redmi Note2Prime Ziox Thunder Mega ज़ियौमी Mi Mix II सैमसंग गैलक्सी Xcover4स्वाइप Konnect Star इंटेक्स Ultra 4000i इंटेक्स Turbo Selfie plus माइक्रोमैक्स E4815 नोकिया3सोनी Pikachu नोकिया5Vernee Apollo2जियोनी A1 Plus इंटेक्स एक्वा Lions 4G अल्काटेल Idol 5S हुआवेइ R662 हुआवेइ R952 लेनोवो Zuk Z3 Pro माइक्रोमैक्स Vdeo5ज़ियौमी Redmi Note 4X Hatsune Miku Limited Edition ज़ेन Cinemax 4G इंटेक्स एक्वा Crystal इंटेक्स एक्वा Supreme Plus एसुस Zenfone4लावा 4G Connect M1 हुआवेइ Honor V9 इंटेक्स एक्वा 4.0 4G सैमसंग SM-G615F जियोनी M6 Mirror इंटेक्स एक्वा Young 4G हुआवेइ Honor 8 Lite तुलनाadvertisementsIn आइबेरी मोबाइल फोनसबसे नयाआइबेरी Auxus 4X आइबेरी Auxus Xenea X1 आइबेरी Nuclea N1 Smartphone आइबेरी Auxus Beast आइबेरी Auxus Nuclea N1 FHD आइबेरी Auxus Nuclea N2 आइबेरी Auxus Nuclea X आइबेरी Auxus Handy H01 आइबेरी Auxus Linea L1 आइबेरी Auxus Note 5.5 advertisementsPopular in मोबाइल फोनलावा A55लाइफ Water 7S वीवो V5 Plus Ziox Astra Metal 4G लेनोवो K6 पावरवीवो V5 लाइफ Water9ओप्पो A59s Buy Now


गोपालगंज जिला के कुचायकोट औरी बरौली से छः अपराधी भइले गिरफ्तार | Bhojpuriya Byar\nHome फ़टाफ़ट खबर गोपालगंज जिला के कुचायकोट औरी बरौली से छः अपराधी भइले गिरफ्तार\nगोपालगंज जिला के कुचायकोट औरी बरौली से छः अपराधी भइले गिरफ्तार\nशैलेश कुमार पाण्डेयMay 12, 2020फ़टाफ़ट खबर0\nगोपालगंज :- जिला में अचानक बढ़ल अपराधिक घटना के लेके पुलिस अलर्ट हो चुकल बा . जिला के पुलिस कप्तान मनोज तिवारी के निर्देश के बाद से पुलिस द्वारा सघन छापेमारी अभियान चलावल जा रहल बा . एही बिच कुचायकोट पुलिस गुप्त सुचना के आधार पर तिनगो अपराधीयन के रंगे हाथे पिस्टल औरी कारतूस के साथे गिरफ्तारी कइले बा . एही तरह बरौली थाना के पुलिस भी लुट के घटना के अंजाम देत तिनगो अपराधियन के गिरफ्तार कइले बा . जहवा दुगो अपराधियन के साथे चोरी के मोटरसाईकिल भी बरामद कइल गइल बा . गोपालगंज के सदर एसडीपीओ प्रेस कांफ्रेंस में जानकारी देत बतवले की कुचायकोट थाना से जवन तिनगो अपराधियन के गिरफ्तारी भइल बा ओहिमे 1.बीरबल प्रसाद पिता हरिलाल प्रसाद 2. पंकज पांडेय , पिता – स्वर्गीय ध्रूपदेव पांडेय 3. बुलेट यादव , पिता – चन्द्रिका चौधरी सगरी लोग वृत बेलवा गांव के निवासी बतावल गइल बा . ऐह तिनु अपराधियन के पास से कुचायकोट पुलिस एगो पिस्टल के साथे छः गोली , तिनगो मोबाइल , एगो चाकू के साथे एगो मोटरसाईकिल बरामद कइले बा . ओने बरौली थाना के पुलिस भी तिनगो अपराधियन के लूटपाट के घटना के अंजाम देत में गिरफ्तार कइले बा . एहिमे एगो अपराधी के पुलिस मौका पर ही दबोच लेहुए जबकि दुगो अपराधियन के पुलिस गाड़ी से पीछा कर के पकड़ लेहुए . बरौली थाना के पुलिस जवना अपराधियन के गिरफ्तारी कइले बा ओहिमे 1. विशाल चौबे , पिता – संजय चौबे , ग्राम – जकहा , थाना – बरौली . 2. अनिश राम पिता मोहन राम , ग्राम – सोनवर्षा हरिजन टोली 3. नितेश यादव उर्फ़ ललक पिता किशुन चौधरी , ग्राम – सोनवर्षा अलापुर तिनु अपराधियन के थाना – बरौली जिला गोपालगंज बतावल गइल बाड़े . ऐह तिनु अपराधियन के लगे से पुलिस एगो चोरी के मोटरसाईकिल के साथे एगो चाक़ू औरी दुगो मोबाइल भी बरामद कइले बा . गोपालगंज के सदर एसडीपीओ नरेश कुमार पसवान बतवले की पुलिस कप्तान के निर्देश पर पूरा जिला भर में अपराधियन के गिरफ्तारी करे खातिर लगतार छापेमारी अभियान चलावल जा रहल बा . अपराधी कवनो हालत में बक्सल ना जइहे .\nPrevious Postगोपालगंज जिला के हथुआ औरी पंचदेवरी प्रखंड से मिलले एक -एक कोरोना संक्रमित , जिला में कुल कोरोना संक्रमित मरीज के संख्या पहुंचल-5Next Postगोपालगंज के विजयीपुर प्रखंड से मिलले दुगो कोरोना संक्रमित मरीज, प्रशासन द्वारा हाईअलर्ट


Ajay chaurasiya – Aapan Birgunj\nपोखरिया नपा के सहजोग मे ४० जने लइकीयन के बाँटल गइल साइकिल\nलालबाबु बानिया/पोखरिया ०६ फागुन, पर्सा के पोखरिया नगरपालिका के वार्ड नं. ३, बसन्तपुर मे सोमार के दिने एगो कार्जक्रम के बिच ४० जने लइकीलोग के निःशुल्क साईकल वितरण कइल गइल बा । नगर प्रमुख दिपनारायण रौनियार के अध्यक्षता मे भइल कार्जक्रम मे प्रमुख अतिथि नेपाली कांग्रेस के केन्द्रिय सदस्य रमेश रिजाल वार्ड अन्तर्गत के कक्षा […]\nपोखरिया में ऐगो दैनिक के विमोचन; भोजपुरिया गढ़ मे भी हिन्दीए मे भईल सम्बोधन\nवीरगंज, ०५ फागुन, पर्सा जिल्ला के ग्रामिण क्षेत्र से पहिलका बेर मध्य प्रदेश दैनिक पत्रिका के आजु एगो समारोह के बिच विमोचन भइल बा । पर्सा जिल्ला के दुसरका सदरमुकाम के रुप मे परिचित पोखरिया के हनुमान मन्दिर परिसर मे आजु एगो समारोह के बिच प्रदेश नं. २ के भौतिक पूर्वाधार तथा यातायात मन्त्री जितेन्द्र […]\nकानु हलुवाई कान्दु मध्यदेशीय समाज के सात वाँ केन्द्रिय बइठक पुरा\nवीरगंज ०३ फागुन, कानु हलुवाई कान्दु मध्यदेशीय समाज नेपाल केन्द्रिय तदर्थ कार्य समिति के राष्ट्रिय एकता अभियान एवं सात वाँ केन्द्रिय बइठक वीरगंज में पुरा भइल बा । वीरगंज के नगरसभा गृह में शुक के दिने भइल कार्जक्रम में प्रमुख अतिथि समाज के राष्ट्रिय अध्यक्ष आर.वी. साह हमनी के स्वजातीयसब में कानु, हलुवाई, कान्दु, अनेकन […]\nगुपचुप लास जरा रहल समय पुलीस पकडलख\nआस, वीरगंज २८ माघ, पर्सा के कालिकामाई गाँवपालिका वार्ड नम्बर ५ बिरन्ची वर्वा से गुपचुप तरिका से लास के जरावे लागल अवस्था मे पुलीस पकड के पोष्टमार्टम के खातिर पठइले बा । जहर खाके मृत्यु भइल बीरन्चीवर्वा निवासी असर्फी महरा चमार के लास के दाहसंस्कार करे के खोजला पर पुलीस समसान घाट से लास हिरासत […]\nविद्या के मतलब सतज्ञान ह । अर्थात जीवन के सार्थक बनावेवाला ज्ञान । ओहिसे जिनगी के हर क्षेत्र में सफलता पावे आ जीवन के उदेश्य पूर्ण बनावे खातिर सतज्ञान के जरुरत होला । खाली पढलिख के शिक्षित भईल मात्र आ डिग्री प्राप्त करत विद्धान बनत बडका–बडका पद में आसिन होत धन सम्पत्ति आर्जन खातिर पढाई […]\nलंगडी स्वास्थ्य चौकी में ३५२ जने के आँच चेकजाँच भइल\nलालबाबु बानिया पोखरिया २६ माघ पर्सा जिल्ला के धोबनी गाँवपालिका वार्ड नं ४ लंगडी स्वास्थ्य चौकी में आजु जेष्ठ नागरिक के सम्मान में निःशुल्क आंख शिविर पुरा भइल बा । आंख चेकजाँच शिविर में ३५२ जने के चेकजाँच कइला में १४२ जने में मोतियाबिन्दु बेमारी मिलल रहे । धोबनी गाँवपालिका के सहजोग आ सुनौलो नेपाल […]\nछिपहरमाइ गांवपालिका आ जयमंगलापुर खुल्ला पैखाना मुक्त घोषणा\nलालबाबु बानिया पोखरिया २५ माघ, पर्सा जिल्ला के छिपहरमाइ गांवपालिका आ वार्ड नं. ३ जयमंगलापुर के शुक के एगो समारोह के बिच पुर्ण सरसफाई उन्मुख आ खुल्ला पैखाना मुक्त क्षेत्र घोषणा कईल गईल। कार्जक्रम के प्रमुख अतिथि जिल्ला समन्वय समिति पर्सा के सभापति नेकमहमद मिया साबुन पानी से हाथ धोके आ घोषणा पत्र पढ के […]\nपर्सा मे हुलाकी राजमार्ग अन्तर्गत कालिका बानियाँ जेभि के काम तेज, पप्पु सुस्त\nमेघराज राय जिराभवानी । २५ माघ, भारत के सहजोग मे बन रहल हुलाकी राजमार्ग के काम अन्र्तगत पर्सा मे कालिका बानिया जेभी के काम तेजी से हो रहल बा । हुलाकी राजमार्ग पूर्व से पश्चिम तक १ हजार सात सय ९२ किलोमिटर लम्हर हुलाकी सडक बनावे के योजना बा । एहितरे कालिका बानिया जेभी जिराभवानी […]\nबिरञ्चीवर्वा मे चर्मरोग सम्बन्धि शिविर\nपोखरिया २४ माघ, पर्सा जिल्ला के कालिकामाई गाँवपालिका के बिरञ्चीवर्वा स्वास्थ्य चौकी में बियफ़े के चर्मरोग (छाला) सम्बन्धि एक दिने शिबिर पुरा भइल । शिविर के उदेश्य कुष्टरोगी के पत्ता लगावे के आ चामडा सम्बन्धि बेमारी के नियन्त्रण करेके रहल शिविर में सहभागी डा. रामाकान्त जयसवाल बतवनी । २०२० में दस हजार संख्या में एक […]\nअश्वमेध गायत्री महायज्ञ के सफल बनावे खातिर प्रचार प्रसार तेज\nवीरगंज २४ माघ, वीरगंज में होखे लागल अश्वमेंध गायत्री महायज्ञ के सफल बनावे खातिर महानगर के वार्ड तथा टोल–टोल में प्रचार प्रसार कार्जक्रम तेजी से कईल जा रहल बा । अखिल विश्व गायत्री परिवार, वेदमाता गायत्री शक्ति पीठ वीरगंज महानगर के छपैयाक, रानीघाट आ व्रहमचोक में दिप ज्ञप, प्रभात फेरी आ गोष्ठी के आयोजना कइल […]\nपुलीस प्रशासन के अकेले के प्रयास से समाज में रहल कुरिती हटे ना सकि : प्रउ ढकाल\nआस, पोखरिया २४ माघ, पर्सा के प्रहरी उपरिक्षक रेवती ढकाल लागू औषध सेवन के चलते हरेक दिन जनानी हिंसा बढ रहल आ पुलीस प्रशासन के अकेले के प्रयास से मात्र समाज में रहल कुरिती हटावेना सकेके बतवले बानी । समुदाय के अशिक्षित जनतालोग में रहल विकृति, विसंगती तथा कुरिती से मुक्त करावे खातिर स्थानीय स्तर […]\nप्रदेश नं. २ के सभी स्थानीय तह मे प्राविधिक शिक्षा पढाई होखी : मुख्यमन्त्री राउत\nबर्दिवास, २३ माघ । प्रदेश २ के मुख्यमन्त्री लालबाबु राउत आवेवाला आर्थिक बरीस भितर हरेक पालिका मे एगो प्राविधिक स्कूल खोलेके बतवले बानी । प्याब्सन प्रदेश २ के दुसरका अधिवेशन के बुध के दिने महोत्तरी के बर्दिवास मे उदघाटन करत मुख्यमन्त्री राउत प्रदेश २ के प्राविधिक शिक्षा के हब बनावे के योजना मुताविक हरेक पालिका […]\nपर्सा के लंगडी में मलेसिया से बाकस में आईल लास\nवीरगंज २२ माघ, नेपाल में नोकरी मिलल सहज ना भइला के चलते नेपाली नागरिक हरेक दिन सैकड़ो के संख्या में खाड़ी देश लगायत विदेश जाए प बाध्य बाड़न । विदेश में जाके नेपाली नागरिक आपन घर परिवार चला त रहल बाड़न माकिर उहाँ सुरक्षा आ जनधन के कउनो ग्यारेन्टी ना भइला के चलते हरेक दिन […]\nप्रसौनी गा.पा. – ३ नौतन मे निःशुल्क आँख चेकजाँच शिविर पूरा\nवीरगंज २२ माघ, बारा जिल्ला के प्रसौनी गाँवपालिका वार्ड नं.–३ नौतन में निःशुल्क आँख चेकजाँच शिविर पुरा भइल बा । वार्ड समिति के आयोजना आ किरण आँखा अस्पताल वीरगंज के सहजोग में आयोजना कइल शिविर में २७५ जने के आँख चेकजाँच कइला में ७५ जने में मोतियाबिन्दु मिलल शिविर में सहभागी अस्पताल के डाक्टर बन्दना […]\nवीरगंज २२ माघ, जिल्ला प्रशासन कार्यालय पर्सा विकास के काम के जिम्मेवारी लेके काम ना करेवाला निर्माण कम्पनीसब के लगत राखल सुरु कइले बा । निर्माणाधीन विकासे आयोजनासब के काम पुरा करेके सम्झौता के समय ओरइला पर भी काम पुरा ना करेवाला निर्माण कम्पनीसब के लगत राखेके काम सुरु कइले बा । पोखरीया नगरपालिका, पूर्वाधार […]\nपरिणात्मक बन्देज के चलते २४ हजार ४५ मेट्रिक टन चिनी भन्सार मे रुकल\nवीरगंज २१ माघ, साल्ट ट्रेडिङ कर्पोरेशन से लिआवल करीब रु १३ करोड मूल्य बराबर के २४ हजार ४५ मेंट्रिक टन भारतीय चिनी सुख्खा बन्दरगाह के गोदाम में अडकल बा । सरकार चिनी आयात में परिणात्मक बन्देज (कोटा सिस्टम) लगइला के बाद कर्पोरेशन से लिआवल उ परिणाम के भारतीय चिनी गोदाम में अडकल बा । परिणात्मक […]\nमहुवन मे समुदाय प्रहरी साझेदारी कार्जक्रम अन्तर्गत सिकाइत सुनवाई\nपोखरिया २० माघ, पर्सा जिल्ला के साखुवा प्रसौनी गा.पा. वार्ड नं. ५ महुवन बजार मे समुदाय प्रहरी साझेदारी कार्जक्रम अन्तर्गत सिकाइत सुनवाई कार्जक्रम पुरा भइल बा । गा.पा. स्तरीय सामुदायिक प्रहरी साझेदारी समिति के अध्यक्ष एवं गा. पा. अध्यक्ष प्रदीप कुमार जैसवाल के अध्यक्षता मे भइल कार्जक्रम मे प्रमुख अतिथि जिल्ला प्रसासन कार्यालय पर्सा के […]


When RJD MLA was elected in Bengal due to the influence of Lalu Prasad Yadav read in Bhojpuri Bhojpuri Spl: जब बंगाल में चुनाइल रहन राजद के बिधायक, खूब रहे लालू के प्रभाव – News18 हिंदी\nतेजस्वी जादव के कलकत्ता गइला से बिहार के लोगन में हलचल बढ़ गइल बा. तेजस्वी बिना शर्त तृणमूल कांग्रेस के समर्थन देवे के एलान कइले बाड़े. राजद बंगाल में चुनाव लड़ी की ना लड़ी, ई अबहीं साफ नइखे भइल. ममता दीदी भी राजद के समर्थन से खुश बाड़ी. उनका मन में लालूजी खातिर बहुत आदर भाव बा.\nLast Updated : March 04, 2021, 08:39 IST\nशंभूनाथ बंगाल से अपना घरे आरा आइल रहन. उनकर बाबूजी हुगली जिला के चटकल (जूट) मिल में काम करत रहन. रामभवन, शंभूनाथ के पक्का संघतिया रहन. रामभवन के गांव में लोग नेताजी कहत रहे. शंभूनाथ के देख के रामभवन कहले, बतावs बंगाल के हाल, अलेक्सन में का होई ? शंभूनाथ कहले, तेजस्वी जादव के कलकत्ता गइला से बिहार के लोगन में हलचल बढ़ गइल बा. तेजस्वी बिना शर्त तृणमूल कांग्रेस के समर्थन देवे के एलान कइले बाड़े. राजद बंगाल में चुनाव लड़ी की ना लड़ी, ई अबहीं साफ नइखे भइल. ममता दीदी भी राजद के समर्थन से खुश बाड़ी. उनका मन में लालूजी खातिर बहुत आदर भाव बा. एतना सुन के रामभवन कहले, आज तेजस्वी, ममता दीदी के साथ बाड़े लेकिन जब लालूजी के चलती रहे तs ऊ कौमनिस्ट पाटी से तालमेल कइले रहन. 2006 में तs राजद के एगो कंडिडेटो जीतल रहन. दूनो जना के भिरिये ओटा पs हीरालाल बइठल रहन. ऊ पूछले, राजद के भी बंगाल में जीत मिलल बा ? ई कहिया के बात हs?\nजब बंगाल में चुनइले राजद के बिधायक\nहीरालाल के सवाल पs रामभवन कहले, 2006 के पश्चिम बंगाल बिधानसभा चुनाव में लालूजी कौमनिस्ट पार्टी के साथे रहन. लालूजी ओह घरी रेलमंत्री रहन. राजद के कंडिडेट मोहम्मद सोहराब कलकत्ता के बड़ा बाजार बिधानसबा सीट से खाड़ा भइल रहन. उनकर मुकाबला रहे कांग्रेस के अमिताभ चक्रवर्ती से. शहरी क्षेत्र में चुनाव भइला के बादो इहवां बहुत कम भोट पोल (42 परसेंट) भइल रहे. मोहम्मद शोहराब के कुल्लम9हजार 527 भोट मिलल रहे. जब कि अमितभा चक्रवर्ती के 8 हजार 760 भोट मिलल रहे. राजद के 767 भोट से ही जीत मिलल रहे. सोंच लs कि राजद के दसो हजार भोट ना मिलल लेकिन तब्बो ऊ जीत गइले. कलकत्ता के बाड़ा बाजार एशिया भर में अनाज के सबसे बड़ मंडी मानल जाला. एहिजा बिहार के बहुत लोग मोटिया मजूरी (बोझ ढोना) करे ले. कतना बिहारी लोग के दोकनदारियो बा. ऐह चुनाव में राजद, सीपीआइ के सहजोग से चुनाव लड़ल रहे जवना से कि जीत मिल गइल रहे. लेकिन फेन अइसन संजोग ना जुटल.\nकांग्रेस-कौमनिस्ट के खिलाफ भइल राजद\nहीरालाल पूछले कि तेजस्वी के फैसला से कांग्रेस के नोता का सोंच रहल बाड़े ? शंभूनाथ कहले, बिहार में राजद के कांग्रेस अउर कौमनिस्ट से तालमेल बा. लेकिन बंगाल में राजद अब ई दूनो पाटनर के खिलाफ काम करी. तेजस्वी के कहनाम बा कि कांग्रेस और कौमनिस्ट से गठबंधन खाली बिहार खातिर भइल बा. बिहार के बाहर राजद आपन बिस्तार खातिर अलग नीति अपना सकेला. तेजस्वी बंगाल के बिहारी लोगन से अपील कइले बाड़े कि ऊ दीदी के जितावे खातिर भोट देस. अगर बिहारी लोग भा हिंदीभाषी लोग ममता दीदी के एकतरफा भोट कर दिहें तs तृणमूल कांग्रेस के फूल अइसही खिल जाई. बंगाल चुनाव में बिहार भी फैक्टर बा. हिंदी भाषी भोट पs भाजपा के भी नजर गड़ल बा. एही से अब तृणमूल कांग्रेस के नेता आपन घोषणपत्र हिंदी में छपवा के बिहारी लोगन में बंटवा रहल बाड़े जवना से उनकर समर्थन बनल रहे.\nतेजस्वी के अपील के का असर होई ?\nहीरालाल पूछले, जब दीदी बाहरी बनाम लोकल के लड़ाई लड़ रहल बाड़ी तs बिहारी लोगन के भोट कइसे लिहें ? तब रामभवन कहले, मानल जाला कि बंगाल के 11 करोड़ के आबादी में करीब 72 लाख भोटर हिंदी अउर भोजपुरी बोले वला बाड़े. तहरा मालूमे होई कि रायबहादुर भिखारी ठाकुर कमाये खातिर खड़गपुर गइल रहन. कलकत्ता, खड़गपुर, उत्तरी 24 परगना, आसनसोल, दुर्गापुर, पुरुलिया, सिलीगुड़ी जइसन इलाका में हिंदीभाषी भोटर के बहुत अहमियत बा. 2019 के लोकसभा चुनाव में ममता बनर्जी के एक्के भाषण से काम बिगड़ गइल रहे. ओह चुनाव में ममता दीदी कहले रही, जे बंगाल में रही ओकरा बंगाली भाषा सीखे के पड़ी. ऐह बेयान से हिंदी भाषी भोटर अनराज हो गइल रहन. जवना से उनका लोग के झुकाव भाजपा देने हो गइल रहे. एह से अबकी बेर ममता बनर्जी हिंदी भाषी लोगन से मेलजोल बढ़ावे खातिर पहिलहीं से जुट गइल बाड़ी. अइसना में तेजस्वी के मदद से ममता दीदी के काम आसान हो सकेला. अंत में रामभवन कहले, अइसे चुनाव में का होई, ई केहू ना बता सके. (लेखक अशोक कुमार शर्मा वरिष्ठ स्तंभकार हैं.)\nTags: Assembly Election 2021, Lalu Prasad Yadav, Mamata banerjee, Tejashwi Yadav\nFIRST PUBLISHED : March 04, 2021, 08:39 IST


Download इसे कहते है भोजपुरी का टॉप वीडियो सांग - देखकर मिजाज रंगीन हो जाएगा | कुँवारे लोगो जरूर देखे Bhojpuri | Mp4 3GP HD Download\nइसे कहते है भोजपुरी का टॉप वीडियो सांग - देखकर मिजाज रंगीन हो जाएगा | कुँवारे लोगो जरूर देखे Bhojpuri\nइसे कहते है भोजपुरी का टॉप वीडियो सांग - देखकर मिजाज रंगीन हो जाएगा | कुँवारे लोगो जरूर देखे Bhojpuri Video Download.Full Video Duration is 03:32 . From Category Bhojpuri Videos 2021 , Mp4 Full Hd Video 1080p 720p Formats Available For Download.\nTitle: इसे कहते है भोजपुरी का टॉप वीडियो सांग - देखकर मिजाज रंगीन हो जाएगा | कुँवारे लोगो जरूर देखे Bhojpuri Mp4 3GP HD Download\nDate : 2021-03-19 09:47:56 pm\nTags: इसे कहते है भोजपुरी का टॉप वीडियो सांग - देखकर मिजाज रंगीन हो जाएगा | कुँवारे लोगो जरूर देखे, कुँवारे लोगो जरूर देखे,इसे कहते है भोजपुरी का टॉप वीडियो सांग,देखकर मिजाज रंगीन हो जाएगा,इसे कहते है भोजपुरी का टॉप वीडियो सांग - देखकर मिजाज रंगीन हो जाएगा | कुँवारे लोगो जरूर देखे,मिजाज रंगीन हो जाएगा,bhojpuri ka gaana,bhojpuri new song,bhojpuri geet,2020 ka gaana,bhojpuri ka geet,bhojpuri film,Deepak Tiwari,Deepak Tiwari ka gaana,Deepak Tiwari bhojpuri song,Deepak Tiwari new song,Deepak Tiwari 2020\nDisclamer: The files here are hosted on Youtube.com, not on the https://files.mp3ko.com server and we do not upload them on our server. If you think this is an illegal file, please report it to Youtube with the video id cF4QHEItloA


खेसारीलाल यादव आ मोनिका बत्रा के ‘एक और शपथ’ – Anjoria\nखेसारीलाल यादव आ मोनिका बत्रा क जोड़ी अब नजर आई भोजपुरी फिलिम ‘एक और शपथ’ में. साथे रहीहें शुभी शर्मा. फिलिम एगो साँच घटना पर आधारित बा जवन पुरा दुनिया के झकझोर दिहले रहुवे.\nबैनर – श्री पद्मावती पिक्चर्स एण्ड इन्टरटेनमेंट\nनिर्देशक – अनिल सिनकर\nनिर्माता – कृति वोरा\nसह निर्माता – कविता सिनकर आ धनंजय तिवारी\nकैमरामैन – देवेन्द्र तिवारी\nकथा-पटकथा – सबा वर्मा\nसंवाद – मनोज के. कुशवाहा\nनृत्य निर्देशक – कानू मुखर्जी, राम देवन, मयंक अशोक, संजय कोरबे आ संतोष कुमार\nसंगीतकार अविनाश झा (घुंघरू)\nगीतकार – कृष्णा बेदर्दी, महेश परदेशी, दिवाकर पाण्डे, आ प्यारेलाल यादव ‘कविजी’\nमुख्य कलाकार – खेसारीलाल यादव, मोनिका सिंह बत्रा, शुभी शर्मा, दीपक भाटिया, उमेश सिंह, अनूप वर्मा, अभय राय, समर्थ चतुर्वेदी, प्रेम दुबे, सिराज भगत, विजय ठाकुर, रामजी मिश्रा, श्रद्धा नवल, सोनिया मिश्रा, सी.बी. भट्ट आ आइटम क्वीन सीमा सिंह.\nफूहड़ सनीमा जीतलसि दर्शकन के दिल


Bhojpuri में पढ़ें: राष्ट्रपति चुनाव- माई के शायद PM के फोन आइल रहे! - TimesNewsNow-hindi\nHome टॉप न्यूज़ Bhojpuri में पढ़ें: राष्ट्रपति चुनाव- माई के शायद PM के फोन आइल...\nजनारदन के देख के लछुमन कहले, 2017 में बिहार के राज्यपाल राष्ट्रपति बनल रहन, अब 2022 में झारखंड के पूर्व राज्यपाल राष्ट्रपति बनिहें. बिहार-झारखंड के भइयारी राष्ट्रपति चुनाव में भी पूरा हो जाई. जनारदन कोयला मजदूर यूनियन के नेता रहन. धनबाद के पाथरडीह में आदिवासी समाज के बीच बहुत काम कइले रहन. ऊ झारखंड के पूर्व राज्यपाल द्रौपदी मुर्मू के बारे में बहुत कुछ पढ़ले-सुनले रहन. जनार्दन कहले, अब एह बात के पूरा संभावना बा कि द्रौपदी मुर्मू 21 जुलाई के राष्ट्रपति बन जइहें. भारत के इतिहास में पहिला बेर कौनो आदिवासी नेता एह प्रतिष्ठित पद पर पहुंचिहें. एक गरीब महिला के संघर्ष, साहस अउर सफलता के कहानी प्रेरित करे वला बा. मई 2015 से जुलाई 2021 तक ऊ झारखंड के राज्यपाल रही.\nबिन मांगे मोती मिले…\nजनारदन कहले, द्रौपदी मुर्मू के राजनीत सहज, सरल अउर सादगीपूर्ण रहल बा. राज्यपाल पद से हटला के बादो उनकर जीवनशैली बहुत सहज रहे. ऊ अपना गांव महुलडीहा (मयूरभंज,ओडिशा) में साधारन जीवन गुजारत रही. राज्यपाल बने के उपलब्धि से ही बहुत खुश रही. एह से बेसी के कवनो तमन्ना उनका मन में ना रहे. कहल भी गइल बा कि बिन मांगे मोती मिले, मांगे मिले न भीख. राष्ट्रपति बने खातिर मने-मन बहुत नेता खेयाली पोलवा पकावत रहन. लेकिन सौभाग्य के फल गिरल ओकरा झोली में जे एकरा बारे में कुछ सोचते ना रहे. मंगर के दिन द्रौपदी मुर्मू आपन गांव महुलडीहा में रही. उनका साथे बेटी इतिश्री भी रही. इतिश्री बतवली कि कइसे माई के ई शुभ संबाद मिल रहे. सांझ ढले पs रहे कि एगो फोन आइल. फोन सुनला के बाद माई चुप्पी साध लेलस. शायद PM के फोन आइल रहे. ओकरा बाद खुशी के मारे उनकर आंख में लोर भर गइल. आंख डबडबाइल रहे. मुंह से कुछ बोली ना फूटत रहे. कइसहूं-कइसहूं उनका मुंह से बस एतने निकल, धन्याबाद. इतिश्री के बात बहुत मारमिक बा. सचमुच ई खुशी के बात बा. अइसन खुशी जवन कल्पना से परे रहे. बिन मंगले मोती मिल गइल. द्रौपदी मुर्मू गरीबी अउर दुख से लड़ाई लड़ के आज ई मोकाम पर पहुंचल बाड़ी.\nREAD More... राहुल गांधी ने कहा- आपातकाल एक गलती थी, और मेरी दादी ने भी ऐसा कहा था\nशायद माई के PM के फोन आइल रहे\nलछुमन पूछले, ओडिशा में मंतरी, झारखंड में राज्यपाल रहला के बादो का ऊ गांव-देहात में रहे ली ? जनार्दन कहले, द्रौपदी मुर्मू निजी जिंदगी में बहुत तकलीफ उठवले बाड़ी. उनकर दू जवान लइका के असमय मौत हो गइल. पति श्याम चरण मुर्मू के भी हार्ट अटैक से मौत हो गइल. संतान के रूप में उनकर लइकी इतिश्री ही अब सहारा बाड़ी. इतिश्री के शादी हो चुकल बा. 2021 में उनका लइकी भइल रहे. इतिश्री बैंक में नौकरी करे ली अउर भुनेसर में रहे ली. लेकिन अपना माई के देखभाल खातिर महुलडीहा आवत जात रहे ली. महुलडीहा गांव ओडिशा के मयूरभंज जिला के रायरंगपुर तहसील में आवे ला. एही गांव के श्याम चरण मुर्मू के उनक शादी भइल रहे. द्रौपदी मुर्मू के नइहर रायरंगपुर से 25 किलोमीटर दूर बैदापोसी गांव में बा. चूंकि ऊ दू बेर बिधायक, एक बेर मंतरी अउर राज्यपाल रह चुल बाड़ी एह से अब गांव में उनकर नाया घर बन चुकल बा. इहे दूमंजिला घर में ऊ रहे ली. उनकर नइहर में भी एक मंजिला घर बा. उहां उनकर भाई लोग के परिवार रहे ला. द्रौपदी मुर्मू के बजह से महुलडीहा अउर बैदापोसी अब बिकसित गांव बन गइल बा. उनकर नइहर अब अब डिजिटल गांव बन गइल बा. हर घर में बैंक खाता बा. सरकारी जोजना से लोग के घर भी बन गइल बा. गांव मे सपलाई बाटर के भी सुबिधा बा.\nअइसे बनल रही राज्यपाल\nधनबाद में रहे के चलते जनारदन, द्रौपदी मुर्मू के बारे में बहुत कुछ जानत रहन. जब ऊ राज्यपाल बनल रही तब झारखंड के कई अखबार में उनकर कहानी छपल रहे. जनारदन कहले, द्रौपदी मुर्मू के जीवन में कवनो देखावा नइखे. हरमेसा सादा जीवन ही गुजरली. बिधायक ना रहला के बाद ऊ कुछ दिन गांव में रहली. फेन भुनेसर चल गइल रही. बिधायक अउर मंतरी बने के पहिले ऊ भुनेसर सचिवालय में काम करत रही. जब बिधायकी खत्म हो गइल तब ऊ फेन सचिवालय में कनटैक्ट पs काम करे लागल रही. पूर्व मंतरी होखे के कवनो गुमान ना रहे. सचिवालय के अफसर लोग के भी अचरज होत रहे कि एक पूर्व मंतरी कइसे क्लर्क के काम कर रहल बाड़ी. मई 2015 में एक दिन ऊ सचिवालय में आपन काम करत रही. तबहीं उनका भिरी एगो फोन आइल. उनका के सूचना दिहल गइल, कल आपको प्रधानमंत्री महोदय ने मिलने के लिए बुलाया है. ई फोन के बाद ऊ बहुत देर तक कुछ सोंचत रहली. फेन आफिस से निकल के दिल्ली जाए के तइयारी करे लगली. परधानमंत्री से मिलला के बाद मालूम भइल कि उनका के झारखंड के राज्यपाल बनावल गइल बा.\nREAD More... उत्तर रेलवे ने कैंसिल की कई ट्रेनें, घर से निकलने से पहले देख लें लिस्ट\nद्रौपदी मुर्मू अउर नवीन पटनायक में अच्छा तालमेल\nद्रौपदी मुर्मू के राष्ट्रपति उम्मीदवार बने से ओडिशा में बहुत खुशी बा. एनडीए के उम्मीदवार होखे के बाद भी मुखमंतरी नवीन पटनायक उनकर समरथन कइले बाड़े. दूनो नेता के बीच बहुत अच्छा रिश्ता रहल बा. 2000 से 2004 तक द्रौपदी मुर्मू, पटनायक सरकार में मंतरी रही. ऐह से इनका लोग में बहुत निमन तालमेल रहल बा. जब झारखंड के राज्यपाल बनल रही तब एक बेर ऊ प्रोटोकॉल के अनदेखी कर मुखमंतरी से मिले खातिर उनका सरकारी आवास पर पहुंच गइल रही. एकरा पs कई लोग सवाल भी उठइले रहे. लेकिन ऊ एह सवाल पs धेयान ना देली. नवीन पटनायक के समर्थन से उनकर जीत के संभावना बढ़ गइल बा. नवीन पटनायक के पाटी, बिजू जनता दल के कुल 21 सांसद बाड़े. 12 लोकसभा के अउर9राज्यसभा के. बिधानसभा में बीजद के 114 बिधायक बाड़े. ई सांसद अउर बिधायक के भोट से उनकर जीत के संभावना बढ़ गइल बा.\nTags: Article in Bhojpuri, Bhojpuri, President\nFIRST PUBLISHED : June 23, 2022, 19:32 IST\nTwitter का ऐलान इन अकाउंट्स का वेरिफाइड स्टेटस होगा खत्म, बचने के लिए ऐसे करें...\n17 जून को होगी जीएसटी मंत्रिसमूह की बैठक, GST स्‍लैब पर हो सकता है बड़ा...\nअग्निवीरों के लिए आर्मी में होगी अलग रैंक, अपनी मर्जी से बीच में नहीं छोड़...\nबिहार STET: अभ्यर्थियों को मिली उम्र सीमा में छूट, 24 दिसंबर तक भरे जाएंगे फॉर्म


संक्रमण के खिलाफ सुरक्षा जरूरी: अब 18 से 59 साल तक के लोगन के नि:शुल्क दिहल जाई बूस्टर डोज - खबर भोजपुरी\n• संक्रमण के खिलाफ लड़ाई में टीकाकरण बावे जरूरी\n• जिला में व्यापक स्तर पs चल रहल बा टीकाकरण अभियान\nसीवान: वैश्विक महामारी कोरोना संक्रमण के खिलाफ लड़ाई के मजबूत करे ला टीकाकरण अभियान चलावल जा रहल बा। अब सभे व्यस्कन के तीसरका डोज माने बूस्टर डोज लगावल जाई। एकरा के लेके स्वास्थ्य विभाग एगो अच्छा पहल कइले बा। बिहार सरकार 18 से 59 साल के लोग ला बूस्टर डोज मुफ्त कइले बिया।अब तक हेल्थ कर्मी फ्रंटलाइन वर्कर, 60 से बेसी आयु वर्ग ,किशोर आ जुवा वर्ग के वैक्सीन लगावल जा रहल बा। ओहिजा अब कोरोना से बचाव खातिर प्रीकाॅशनरी डोज माने बूस्टर डोज लगावल जा रहल बा। देश के कइयन गो हिस्सा से कोरोना के नया ममिला अइला के बाद सब लोगन के सतर्क आ सचेत रहल बहुत जरूरी बा। सरकार द्वारा जारी दिशा निर्देश के आलोक में जिला में जिला स्वास्थ्य समिति द्वारा कोविड जांच बढ़ावे पs जोर दिहल गइल बा। वर्त्तमान समे में जिला में प्रखंड स्तर पs आयोजित कइल जा रहल मेला के दौरान कोविड जांच के सुविधा प्रदान करत लोगन के कोविड जांच कइल गइल बा। ओहिजा कोविड जांच के कइयन केन्द्र स्थापित कइल गइल बा। ओइसही हालिया आंकड़न के मानल जाव तs राज्य में देश के औसत से अधिक कोविड जांच कइल गइल बा,जवन सरकार आ लोगन में कोरोना के प्रति सजगता के देखावत बा।\nबूस्टर डोज के साइड इफेक्ट क्या हैं ?\nस्वास्थ्य मंत्रालय के अनुसार कोविड-19 वैक्सीन के पहिला खुराक लेला के बाद कई लोगन के हाथ में सूजन, बुखार, देह में दरर्, सिरदर्द , थकान, गर में खरास जइसन लक्षण महसूस भइल रहे। कुछ लोगन के ठंडा लागल, सूजन, लिम्फ नोड्स होखे के संभावना रहेला। हालांकि ई संकेत प्रतिरक्षा प्रणाली विकसित होखला आ टीका के प्रति देह क प्रतिक्रिया हो सकत बा। बता दीं कि सरकारी टीकाकरण केंद्रन के माध्यम से चल रहल मुफ्त टीकाकरण कार्यक्रम के संगे-संगे स्वास्थ्य कर्मियन, फ्रंट लाइन वर्कर आ 60 से बेसी साल के लोगन खातिर बूस्टर डोज अभियान जारी रही आ ओमे तेजी ले आवल जाई।\nसंभावित खतरा के प्रति विभाग गंभीर:\nसिविल सर्जन डॉ. यदुवंश कुमार शर्मा कहनी कि जांच के संख्या बढ़ावे खातिर जरूरी निरदेस दिहल गइल बा। कोरोना वैक्सीनेशन आ जांच पs फेर से जोर दिहल जा रहल बा। सब अस्पताल के चिकित्सा प्रभारियन के एकरा के लेके सचेत कइल गइल बा। रोज कोरोना जांच के लेके निर्धारित लक्ष्य प्राप्ति हर हाल में सुनिश्चित करावे के कहल गइल बा। उहाँ के आम लोगन से संक्रमण से बचाव संबंधी जरूरी उपायन के सख्तीपूर्वक अनुपालन के अपील कइले बानी।\nकोविड अनुरूप बेवहार बा जरूरी:\nसिविल सर्जन कहनी कि कोरोना से बचाव ला मास्क जरूरी बा। एकरा अलावे भीड़भाड से बचाव आवश्यक बा। ओहिजा कोरोना से रक्षा ला हाथ आ देह के साफ राखल जरूरी बा। एह उपायन से हमनी के संक्रमण से बचाव कs सकत बानी सs। कवनो तरे के संदेह होखला पs लोगन के नजदीक के सरकारी अस्पताल में जाके जांच करावे के चाहिन। ओहिजा निःशुल्क रूप से कोरोना वायरस जांच के सुविधा उपलब्ध बा। ओहिजा जांच के बाद रिपोर्ट पॉजिटिव अइला पs चिकित्सक से उपचार के सुविधा के लाभ उठाई।\n2455300cookie-checkसंक्रमण के खिलाफ सुरक्षा जरूरी: अब 18 से 59 साल तक के लोगन के नि:शुल्क दिहल जाई बूस्टर डोजyes\nसिसवन के बैनर तले लागल रघुनाथपुर में स्वास्थ्य मेला


निर्भया जइसन मामला में नाबालिगो के बालिग मानल जा सकेला – टटका खबर\nमंगल का दिने राज्यसभा से किशोर न्याय कानून में संशोधन करे के मंजूरी मिल गइल. एकरा साथ ही अब से निर्भया जइसन मामिला में नाबालिगो अपराधी के बालिग मानल जा सकी. एकर फैसला हालांकि किशोर न्याय बोर्ड करी कि बलात्कार कवना मंशा से कइल गइल रहुवे.\nराज्यसभा में विपक्ष एकरा के माने के तइयार ना लउकत रहे आ एकरा से सेलेक्ट कमिटि का लगे ठीक से सोचे विचारे खातिर भिजवावल चाहत रहे. बाकिर जनमत के दबाव में राज्यसभा से संशोधन विधेयक पारित हो गइल. अलग बात बा कि निर्भया के अपराधी अब ले छूट चुकल बा आ आम समाज के मालूम नइखे कि ऊ कवन हवे आ हमहने का बीच में कतहीं कवनो कारोबार करत भेटा सकेला.\nवोट बैंक का फेर में दिल्ली सरकार ओह अपराधी के बाकायदा धन आ मशीनरी मुहैया करावे के एलान कइले बिया जवना से ऊ आपन रोजी रोजगार चला सको.\nTags: किशोर न्याय कानून, दिल्ली सरकार, निर्भया, राज्यसभा


घर बनाउ कि बाड़ी | Khabar Lahariya (खबर लहरिया)\nखबर लहरिया » घर बनाउ कि बाड़ी\nघर बनाउ कि बाड़ी\nद्वारा लिखित खबर लहरिया May 2, 2013 17 बार देखा गया\nजिला शिवहर, प्रखण्ड तरि\nयानी, गांव रूपवारा। इहां के लोग के कहना हई कि एई गांव में एकोगो शौचालय न हई न सरकारी स्कीम से बन रहल हई।\nइहां के मोहम्मद नुरैन, ताजमून खातून, नीशा खातून कहलथिन कि शौचालय न रहे से बरा परेशानी होइय। एक त जमिन कम हय ओई में रहेला घर बनाउ की बाड़ी? सरेह में जायला बच्चा सब न चाहई छई। अगर केकरो तबियत खराब होई छई तब त आफद आ जाई छई। हम गरीब लोग कहां से शौचालय बनाऊ। सुनई छियई कि सरकारी शौचालय बनई छई लेकिन ऐई गांव में कहां बनई छई।\nपी. एच. इ. डी के बड़ा बाबु कहलथिन कि अभि डॉक्टर लोहिया स्वच्छता योजना के तहत निर्मल पंचायत पर काम चल रहल हई। जई में एगो परखंड में एगो पंचायत पर काम करे के हई। एक पंचायत के निर्मल कयला के बादे दोसर पंचायत मे काम कयल जतई। अभी के स्कीम के अनुसार 4600 सौ के शौचालय बनावे के हई। जई में लाभार्थी के 900 रूपईया देवे के हई। एई में घेराबा के साथ उपर छतरी भी देल जतई। जे पहिले न देल जाइत रहलइय। अब आगे के गांव या पंचायत के बारे में अभी कोई चर्चा न हई।


जागो हिन्दू जागो (JAGO HINDU JAGO): चोरों और गद्दारों की UPA सरकार पर माननीय न्यायालय का दे दना-दन!\nसार्थक और सराहनीय ब्लोगिंग...असल में ब्लोगिंग इसी का नाम है ..सुनील दत्त जी आप हिन्दू या मुसलमान से किसी भी मुद्दे को जोड़ने की वजाय इंसानियत से जोड़ें तो और अच्छा रहेगा...क्योकि इंसान हर कौम में हैं बस फर्क इतना है की किसी कौम में प्रतिशत ज्यादा है किसी में कम...\n30 अक्तूबर 2010 को 7:27 am\nचोर उच्च्क्कों को बेनकाब कर आप बहुत बड़ी देश सेवा कर रहे है ... लगे रहो ...साधुवाद - उतिष्ठकौन्तेय\n30 अक्तूबर 2010 को 8:24 am\nlagey rahiye sunil ji aur apna contact de saktey hai to dijiye.\n1 नवंबर 2010 को 5:30 am\nPlease sir & Please do this job beacuse soyi hue logo ko jagana bahut jaruri hai nahi to anarth ho Jayega.\nLong live you beacuse bhart ko aage bhi azadi aap jise Deshbhakt logo ne logo ko jagaya bad me mili thi .\n25 दिसंबर 2010 को 6:21 am\nHello friends, its wonԁеrful artiсle about teachingаnd completely


प्रयोगकर्ता वार्ता:Niranjangain7 - विकिपीडिया\nस्वागतम्! नमस्कार Niranjangain7 जी, भोजपुरी विकिपीडिया पर राउर बहुत स्वागत बा!\nNiranjangain7 जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 18,436 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n--सरोज(Saroj) (कुरा गर्ने) १७:०६, ७ नवम्बर २०१४ (UTC)\n"https://bh.wikipedia.org/w/index.php?title=प्रयोगकर्ता_वार्ता:Niranjangain7&oldid=626105" से लिहल गइल